
ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 
22 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

50. Για την αμοιβαία αναγνώριση του ενημερωτικού δελτίου 

που πρέπει να δημοσιεύεται για την εισαγωγή κινητών 
αξιών σε χρηματιστήριο αξιών σε συμμόρφωση προς την 
οδηγία 87/345/ΕΟΚ. 1 

51. Για τις πληροφορίες που πρέπει να δημοσιεύονται κατά 

την απόκτηση και την εκχώρηση σημαντικής συμμετο¬ 
χής σε εταιρία της οποίας οι μετοχές είναι εισηγμένες 
στο Χρηματιστήριο Αξιών Αθηνών σε συμμόρφωση 


προς την οδηγία 88/627/ΕΟΚ. 2 

52. Καθορισμός των όρων κατάρτισης, ελέγχου και κυκλο¬ 

φορίας του ενημερωτικού δελτίου που πρέπει να δημο¬ 
σιεύεται όταν απευθύνεται στο κοινό πρόσκληση για κι¬ 
νητές αξίες σε συμμόρφωση προς την Οδηγία 89/298/ 
ΕΟΚ. 3 

53. Για τις πράξεις προσώπων που είναι κάτοχοι εμπιστευτι- 

κών πληροφοριών σε συμμόρφωση προς την οδηγία 

89/592/ΕΟΚ. 4 

54. Τροποποίηση διάταξης του Νόμου 1733/1987 (ΦΕΚ 


171 Α') «Μεταφορά τεχνολογίας, εφευρέσεις, τεχνολο¬ 
γική καινοτομία και σύσταση Επιτροπής Ατομικής 
Ενέργειας» σε συμμόρφωση προς την Συνθήκη ΕΟΚ 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 50 (1) 

Για την αμοιβαία αναγνώριση του ενημερωτικού δελτίου που 
πρέπει να δημοσιεύεται για την εισαγωγή κινητών αξιών σε 
χρηματιστήριο αξιών σε συμμόρφωση προς την οδηγία 87/ 

345/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1· Τις διατάξεις: 

α ) του άρθρου 4 του Ν. 1338/1983 περί «εφαρμογής του κοι¬ 
νοτικού δικαίου» (Α/34) όπως αυτό αντικαταστάθηκε με το άρ¬ 
θρο 6 παρ. 4 του Ν. 1440/1984 «περί συμμετοχής της Ελλάδος 
°το κεφάλαιο, στα αποθεματικά και στις προβλέψεις της Ευρω¬ 
παϊκής Κοινότητος Άνθρακος και Χάλυβος και του Οργανισμού 
Εφοδιασμού ΕΤΡΑΤΟΜ» (Α/70) και τροποποιήθηκε με το άρ¬ 
θρο 7 του Ν. 1775/1988 «Εταιρίες παροχής επιχειρηματικού 
κεφαλαίου και άλλες διατάξεις» (Λ/101) και 


β) του άρθρου 65 του Ν. 1892/1990 «για τον εκσυγχρονισμό 
και την ανάπτυξη και άλλες διατάξεις» (Α/101). 

2. Την υπ’ αριθ. 675/1991 γνωμοδότηση του Συμβουλίου 
της Επικράτειας μετά από πρόταση του Υπουργού Εθνικής Οικο¬ 
νομίας, αποφασίζουμε: 

Άρθρο 1 

Το παρόν έχει σκοπό την προσαρμογή της νομοθεσίας για τα 
Χρηματιστήρια Αξιών προς τις διατάξεις της οδηγίας του Συμ¬ 
βουλίου Ε.Κ. 87/345 της 22 Ιουνίου 1987 που τροποποιεί την 
οδηγία 80/390/ΕΟΚ της 17 Μαρτίου 1980 «περί συντονισμού 
των όρων καταρτίσεως ελέγχου και διαδόσεως του ενημερωτικού 
δελτίου που πρέπει να δημοσιεύεται για την εισαγωγή κινητών 
αξιών σε Χρηματιστήριο Αξιών» και που συνεπάγεται την αμοι¬ 
βαία αναγνώριση των ενημερωτικών δελτίων για την εισαγωγή 
αξιών σε περισσότερα του ενός χρηματιστήρια αξιών. 

Άρθρο 2 

Αρμόδια αρχή για τους σκοπούς του παρόντος είναι το Διοικη¬ 
τικό Συμβούλιο του Χρηματιστηρίου Αξιών Αθηνών. 

Άρθρο 3 

1. Αν για την ίδια κινητή αξία υποβάλλονται συγχρόνως ή με 
χρονική διαφορά το πολύ τριών μηνών αιτήσεις εισαγωγής στο 
Χρηματιστήριο Αξιών Αθηνών και σε ένα ή περισσότερα Χρημα¬ 
τιστήρια ενός ή περισσοτέρων κρατών μελών της Ευρωπαϊκής 
Οικονομικής Κοινότητας, συμπεριλαμβανομένου και του κράτους 
μέλους της καταστατικής έδρας του εκδότη, το Διοικητικό Συμ¬ 
βούλιο του Χρηματιστηρίου Αξιών Αθηνών αναγνωρίζει το σχε¬ 
τικό ενημερωτικό δελτίο εφόσον αυτό έχει εγκριθεί από τις αρμό¬ 
διες αρχές της καταστατικής έδρας του εκδότη και έχει μεταφρα¬ 
στεί στην ελληνική γλώσσα. 

Εάν ο εκδότης δεν έχει την καταστατική του έδρα σ’ ένα από τα 
ανωτέρω κράτη μέλη, τότε επιλέγει ο ίδιος τη νομοθεσία του κρά¬ 
τους μέλους βάσει της οποίας θα καταρτισθεί και θα εγκριθεί το 
ενημερωτικό δελτίο. 

Το Διοικητικό Συμβούλιο του Χρηματιστηρίου Αξιών Αθηνών 
μπορεί να ζητήσει από τον εκδότη την προσθήκη στο ενημερωτικό 
δελτίο ειδικών στοιχείων, ιδίως, στοιχείων σχετικών με το φορο¬ 
λογικό καθεστώς των εισοδημάτων των αξιών αυτών, τους χρη¬ 
ματοπιστωτικούς οργανισμούς εξυπηρέτησης του εκδότη, την 
πληρωμή μερισμάτων, τοκομεριδίων και τον τρόπο δημοσίευσης 
των πληροφοριών προς το επενδυτικό κοινό. 

2. Το εγκριθέν ενημερωτικό δελτίο από τις αρμόδιες αρχές άλ¬ 
λου κράτους μέλους αναγνωρίζεται από το Διοικητικό Συμβούλιο 
του Χρηματιστηρίου Αξιών Αθηνών ακόμη και αν έχει χορηγηθεί 
μερική απαλλαγή ή μερική παρέκκλιση εφόσον: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α) Το είδος της εν λόγω απαλλαγής ή παρέκκλισης αναγνωρί¬ 
ζεται και από την ελληνική νομοθεσία, και 

β) Οι περιστάσεις που δικαιολογούν την εν λόγω απαλλαγή ή 
παρέκκλιση συντρέχουν και στην ελληνική αγορά και δεν υφίστα- 
νται άλλες προϋποθέσεις απαλλαγών ή παρεκκλίσεων βάσει των 
οποίων το Διοικητικό Συμβούλιο του Χρηματιστηρίου Αξιών 
Αθηνών θα μπορούσε να αρνηθεί τις εν λόγω απαλλαγές ή παρεκ¬ 
κλίσεις. 

Ακόμη και αν δε πληρούνται οι προϋποθέσεις που προβλέπο- 
νται στις περιπτώσεις α και β, το Διοικητικό Συμβούλιο του Χρη¬ 
ματιστηρίου Αξιών Αθηνών μπορεί ν’ αναγνωρίζει το ενημερω¬ 
τικό δελτίο που έχει εγκριθεί από τις αρμόδιες αρχές άλλου κρά¬ 
τους μέλους. 

Το Διοικητικό Συμβούλιο του Χρηματιστηρίου Αξιών Αθηνών 
εγκρίνει το ενημερωτικά δελτίο κατά τις διατάξεις του Π.Δ. 348/ 
85, όταν η καταστατική έδρα του εκδότη κινητών αξιών για τις 
οποίες ζητείται η εισαγωγή ταυτοχρόνως ή με μικρή χρονική δια¬ 
φορά στο Χρηματιστήριο Αξιών Αθηνών και σε χρηματιστήριο 
άλλου κράτους μέλους των Ευρωπαϊκών Κοινοτήτων, βρίσκεται 
στην Ελλάδα και χορηγεί στις αρμόδιες αρχές των άλλων κρατών 
μελών ή στον ενδιαφερόμενο εκδότη κατόπιν αιτήσεώς του πιστο¬ 
ποιητικό με το οποίο βεβαιώνεται η έγκριση αυτή. Αν έχει χορη¬ 
γηθεί μερική απαλλαγή ή μερική παρέκκλιση κατά τις διατάξεις 
του ανωτέρω Π.Δ., το γεγονός αυτό καθώς και η αιτιολόγησή 
του αναγράφονται στο πιστοποιητικό αυτό. 

3. Το άρθρο 24 του Προεδρικού Διατάγματος 348/85 «για 
τον καθορισμό των όρων κατάρτισης, ελέγχου και διάδοσης του 
ενημερωτικού δελτίου που πρέπει να δημοσιεύεται για την εισα¬ 
γωγή κινητών αξιών στο Χρηματιστήριο Αξιών Αθηνών» έχει 
εφαρμογή για κάθε μεταβολή που επέρχεται μεταξύ του χρόνου 
έγκρισης του ενημερωτικού δελτίου και του χρόνου εισαγωγής 
της εταιρείας στο Χρηματιστήριο Αξιών Αθηνών. 

4, Όταν εκδότης κινητών αξιών υποβάλλει αίτηση εισαγωγής 
στο Χρηματιστήριο Αξιών Αθηνών και σε χρηματιστήριο άλλου 
κράτους μέλους των Ευρωπαϊκών Κοινοτήτων, κοινοποιεί το 
σχέδιο του ενημερωτικού που προτίθεται να χρησιμοποιήσει στις 
αρμόδιες αρχές καθενός από τα άλλα κράτη μέλη στα οποία ζητεί 
την εισαγωγή του στο χρηματιστήριο. 

Άρθρο 4 

1. Το Διοικητικό Συμβούλιο του Χρηματιστηρίου Αξιών Αθη¬ 
νών συνεργάζεται με τις αρμόδιες αρχές των άλλων κρατών με¬ 
λών, για την εκπλήρωση των αρμοδιοτήτων του και ανταλλάσσει 
με αυτές κάθε απαιτούμενη πληροφορία. 

2. Αν μια αίτηση εισαγωγής στο Χρηματιστήριο Αξιών Αθη¬ 
νών αφορά κινητές αξίες που προέρχονται από αύξηση μετοχικού 
κεφαλαίου ή μέσω των οποίων, αμέσως ή μεταγενεστέρως, γίνε¬ 
ται αύξηση του μετοχικού κεφαλαίου και υποβάλλεται σε ένα ή 
περισσότερα κράτη μέλη εκτός από εκείνο στο οποίο βρίσκεται η 
καταστατική έδρα του εκδότη των αρχικών μετοχών που είναι ει- 
σηγημένες στο χρηματιστήριο του τελευταίου αυτού κράτους μέ¬ 
λους, το Διοικητικό Συμβούλιο του Χρηματιστηρίου Αξιών Αθη¬ 
νών αποφασίζει αφού συμβουλευθεί τις αρμόδιες αρχές του κρά¬ 
τους μέλους της καταστατικής έδρας του εκδότη τιον αρχικών 
μετοχών. 

3. Αν υποβληθεί στο Χρηματιστήριο Αξιών Αθηνών αίτηση ει¬ 
σαγωγής κινητής αξίας που έχει ήδη εισαχθεί σε χρηματιστήριο 
άλλου κράτους μέλους πριν από έξι το πολύ μήνες, το Διοικητικό 
Συμβούλιο του Χρηματιστηρίου Αξιών Αθηνών μετά από έγ¬ 
γραφη πληροφόρησή του από τις αρχές που έχουν ήδη εγκρίνει 
την εισαγωγή αυτής της κινητής αξίας στο χρηματιστήριό τους. 


απαλλάσσει τον εκδότη από τη σύνταξη νέου δελτίου, εφόσον αυτό 
μεταφραστεί στην ελληνική γλώσσα και συμπληρωθεί αν κριθεί 
αναγκαίο. 

Άρθρο 5 

1. Τα πρόσωπα που ασκούν ή έχουν ασκήσει δραστηριότητα 
στα πλαίσια της αρμόδιας αρχής υποχρεούνται να τηρούν το 
επαγγελματικό απόρρητο. Αυτό συνεπάγεται ότι τις εμπιστευτι- 
κές πληροφορίες τις οποίες έλαβαν κατά την άσκηση των αρμο¬ 
διοτήτων τους, δεν μπορούν με κανένα τρόπο να γνωστοποιήσουν 
σε κανένα πρόσωπο ή δημόσια αρχή, εκτός αν υπάρχει αντίθετη 
νομοθετική διάταξη. 

2. Η παράγραφος 1 δεν εμποδίζει το Διοικητικό Συμβούλιο 
του Χρηματιστηρίου Αξιών Αθηνών να ανταλλάσσει με τις αρμό- 
διες αρχές των άλλων κρατών μελών πληροφορίες που προβλέ- 
πονται στις διατάξεις του άρθρου 4 του παρόντος. Οι πληροφορίες 
αυτές καλύπτονται από το επαγγελματικό απόρρητο, σε τήρηση 
του οποίου υποχρεούνται τα πρόσωπα που ασκούν ή έχουν ασκή¬ 
σει δραστηριότητες στα πλαίσια της αρμόδιας αρχής. 

3. Με την. επιφύλαξη των διατάξεων του Ποινικού Νόμου το 
Διοικητικό Συμβούλιο του Χρηματιστηρίου Αξιών Αθηνών ή οι 
εξουσιοδοτημένοι από αυτό υπάλληλοι οι οποίοι λαμβάνουν τις 
πληροφορίες, μπορούν να τις χρησιμοποιούν μόνο για την εκπλή¬ 
ρωση των αρμοδιοτήτων τους ή στα πλαίσια διοικητικών προ¬ 
σφυγών ή έκδοσης διοικητικών πράξεων σχετικών με τις αρμο- 
διότητές τους. 

Άρθρο 6 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Η δημοσίευση και εκτέλεση του παρόντος Προεδρικού Διατάγ¬ 
ματος ανατίθεται στον Υπουργό Εθνικής Οικονομίας. 

Αθήνα, 14 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ - ΑΡΙΘ. 51 (2) 

Για τις πληροφορίες που πρέπει να δημοσιεύονται κατά την από¬ 
κτηση και την εκχώρηση σημαντικής συμμετοχής σε εταιρία 

της οποίας οι μετοχές είναι εισηγμένες στο Χρηματιστήριο 

Αξιών Αθηνών σε συμμόρφωση προς την οδηγία 88/627/ 
ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 περί «εφαρ¬ 
μογής του κοινοτικού δικαίου» (Α/34) όπως αυτό αντικαταστά- 
θηκε από το άρθρο 6 του Ν. 1440/1984 «περί συμμετοχής τηί 
Ελλάδος στο κεφάλαιο, στα αποθεματικά και στις προβλέψεις της 
Ευρωπαϊκής Κοινότητος Άνθρακος και Χάλυβος και του Οργ«' 
νισμού Εφοδιασμού ΕΥΡΑΤΟΜ» (Α/70) και τροποποιήθηκε με 
το άρθρο 7 του Ν. 1775/1988 «Εταιρίες παροχής επιχειρημ® τι " 
κού κεφαλαίου και άλλες διατάξεις». 

2. Τις διατάξεις του άρθρου 3 παρ. 2 του Ν. 1338/1983 
(Α/34) όπως τροποποιήθηκε από το άρθρο 65 του Ν. 1892/ 
1990 «για τον εκσυγχρονισμό και την ανάπτυξη και άλλες διατά¬ 
ξεις» (Α/101). 

3. Την υπ’ αριθμ. 537/1991 γνωμοδότηση του Συμβο υ ^°!1 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

της Επικράτειας μετά από πρόταση του Υπουργού Εθνικής Οικο¬ 
νομίας, αποφασίζουμε: 

Άρθρο 1 

Το παρόν Προεδρικό Διάταγμα έχει σκοπό την προσαρμογή 
της νομοθεσίας για τα Χρηματιστήρια Αξιών προς τις διατάξεις 
της υπ’ αριθ. 88/627/ΕΟΚ Οδηγίας του Συμβουλίου της 
12.12.1988 (Ε.Ε.Ε. 348/62, 17.12.1988) «σχετικά με τις 
πληροφορίες που πρέπει να δημοσιεύονται κατά την απόκτηση 
και την εκχώρηση σημαντικής συμμετοχής σε εταιρία της οποίας 
οι μετοχές είναι εισηγμένες στο χρηματιστήριο». 

Άρθρο 2 

Αρμόδια αρχή για την εφαρμογή των διατάξεων του παρόντος 
Προεδρικού Διατάγματος είναι το Διοικητικό' Συμβούλιο του 
Χρηματιστηρίου Αξιών Αθηνών, εκτός αν ορίζεται άλλως στο πα¬ 
ρόν Προεδρικό Διάταγμα. 

Προς το σκοπό αυτό το Διοικητικό Συμβούλιο του Χρηματι¬ 
στηρίου έχει τις αρμοδιότητες και τη δυνατότητα ελέγχου και 
έρευνας που είναι αναγκαίες για την εκπλήρωση της αποστολής 
του. 

Άρθρο 3 

Κατά την έννοια του παρόντος Προεδρικού Διατάγματος νοεί¬ 
ται ως απόκτηση συμμετοχής: η δι’ αγοράς και η με κάθε άλλο 
τρόπο απόκτηση συνόλου κινητών αξιών (μετοχών, μετατρέψι¬ 
μων ομολογιών με δικαίωμα ψήφου, δικαιωμάτων επί τέτοιων 
τίτλων), ανεξάρτητα από το είδος του τίτλου στον οποίο βασίζεται 
αυτή η απόκτηση ή από την εφαρμοζόμενη διαδικασία, συμπερι- 
λαμβανομένης της απόκτησης των δικαιωμάτων που αναφέρο- 
νται στις περιπτώσεις του άρθρου 7. 

Άρθρο 4 

1. Στις ρυθμίσεις του παρόντος προεδρικού Διατάγματος υπά¬ 
γονται τα φυσικά πρόσωπα και τα νομικά πρόσωπα δημοσίου ή 
ιδιωτικού δικαίου που αποκτούν ή εκχωρούν απ’ ευθείας ή μέσω 
τρίτου συμμετοχή που ανταποκρίνεται στα κριτήρια που ορίζονται 
στο άρθρο 5, όταν αυτή η απόκτηση ή εκχώρηση συνεπάγεται την 
κατά το άρθρο 5 υπέρβαση ή μείωση του ποσοστού των δικαιω¬ 
μάτων ψήφου που κατέχει αυτό το πρόσωπο σε μια εταιρία που 
διέπεται από την ελληνική νομοθεσία και της οποίας οι μετοχές 
έχουν εισαχθεί επίσημα στο Χρηματιστήριο Αξιών Αθηνών ή σε 
ενα ή περισσότερα χρηματιστήρια αξιών που εδρεύουν ή λειτουρ¬ 
γούν σε κράτος ή κράτη της Ευρωπαϊκής Οικονομικής Κοινότη¬ 
τας. 

2. Αν η αναφερόμενη στην παράγραφο 1 απόκτηση ή εκχώ¬ 
ρηση πραγματοποιείται μέσω πιστοποιητικών παραστατικών με¬ 
τοχών, το παρόν Προεδρικό Διάταγμα εφαρμόζεται στους κομι¬ 
στές των εν λόγω πιστοποιητικών και όχι στον εκδότη τους. 

3. Το παρόν δεν εφαρμόζεται για την απόκτηση ή εκχώρηση 
σημαντικής συμμετοχής σε εταιρίες διαχειρίσεως αμοιβαίων κε¬ 
φαλαίων. 

4. Το εδάφιο γ της παρ. 5 του άρθρου 5 του Προεδρικού Δια¬ 
τάγματος 350/1985 αντικαθίσταται ως εξής: 

«γ. Η εταιρία οφείλει να ενημερώνει το κοινό, σύμφωνα με τις 
διατάξεις του άρθρου 5 του Προεδρικού Διατάγματος.../1992 
μόλις λάβει γνώση των μεταβολών που επήλθον ως προς τη 
διάρθρωση των σημαντικών συμμετοχών στο κεφάλαιο της σε 
σχέση με τα αντίστοιχα στοιχεία που έχουν δημοσιευθεί παλαιό- 
τερα. Ειδικώτερα οι εταιρείες που δεν υπάγονται στις ρυθμίσεις 
του Προεδρικού Διατάγματος..../1992 σχετικά με τις πληροφο¬ 
ρίες που πρέπει να δημοσιεύονται κατά την απόκτηση και την εκ¬ 
χώρηση σημαντικής συμμετοχής σε εταιρία της οποίας οι μετο¬ 


χές είναι εισηγμένες στο χρηματιστήριο, οφείλουν να ενημερώ¬ 
νουν το κοινό κάθε φορά που λαμβάνουν γνώση ότι ένα πρόσωπο 
απέκτησε ή εκχώρησε τέτοιο αριθμό μετοχών, ώστε η συμμετοχή 
του να είναι ανώτερη ή κατώτερη ενός από τα όρια που καθορίζο¬ 
νται στο άρθρο 5 του Προεδρικού Διατάγματος..../1992 και 
τούτο το αργότερο εντός εννέα ημερολογιακών ημερών». 

Άρθρο 5 

1. Κάθε πρόσωπο του άρθρου 4 παρ. 1 του παρόντος Προεδρι¬ 
κού Διατάγματος που αποκτά ή εκχωρεί συμμετοχή σε μια εται¬ 
ρία του άρθρου 4 παρ. 1 και λόγω αυτής της απόκτησης ή εκχώ¬ 
ρησης το ποσοστό των δικαιωμάτων ψήφου που κατέχει φθάνει ή 
υπερβαίνει τα όρια των 10%, 20%, 1/3, 50% και 2/3 του συ¬ 
νόλου των δικαιωμάτων ψήφου ή κατέρχεται κάτω από τα όρια 
αυτά, οφείλει να ενημερώνει την εταιρία και την αρμόδια αρχή, 
εντός πέντε ημερολογιακών ημερών, σχετικά με το ποσοστό των 
δικαιωμάτων ψήφου, όπως επίσης και με το ποσοστό του μετοχι¬ 
κού κεφαλαίου που κατέχει μετά από αυτήν την απόκτηση ή εκ- 
χώρηση. 

2. Η προθεσμία των πέντε ημερολογιακών ημερών αρχίζει 
από την επόμενη της ημέρας κατά την οποία το πρόσωπο της πα¬ 
ραγράφου 1 του άρθρου αυτού έλαβε γνώση της απόκτησης ή της 
εκχώρησης ή από την επόμενη της ημέρας που θα όφειλε, λαμβα- 
νομένων υπόψη των περιστάσεων να έχει λάβει σχετική γνώση. 

Άρθρο 6 

1. Κατά την πρώτη γενική συνέλευση μιας εταιρίας κατά την 
έννοια του άρθρου'4 παρ. 1 η οποία πραγματοποιείται μετά παρέ¬ 
λευση τριών μηνών από την έναρξη ισχύος του παρόντος κάθε 
πρόσωπο του άρθρου 4 παρ. 1 που κατέχει το 10% τουλάχιστον 
των δικαιωμάτων ψήφου ενημερώνει αμελλητί την εν λόγω εται¬ 
ρία και την αρμόδια αρχή για το ποσοστό των δικαιωμάτων ψή¬ 
φου και το ποσοστό του μετοχικού κεφαλαίου που κατέχει, εκτός 
αν έχει ήδη προβεί σε δήλωση σύμφωνα με το άρθρο 5, παρ. 1 του 
παρόντος. Κατά τον μήνα που ακολουθεί την παραπάνω γενική 
συνέλευση το κοινό ενημερώνεται για όλα τα παραπάνω στοιχεία, 
σύμφωνα με το άρθρο 5 του παρόντος. 

2. Κάθε εταιρία που ζητεί την εισαγωγή των μετοχών της στο 
Χρηματιστήριο Αξιών Αθηνών ενημερώνει την αρμόδια αρχή για 
την ακριβή σύνθεση του μετοχικού κεφαλαίου της και ιδίως για 
τα πρόσωπα που κατέχουν τουλάχιστον το 10% των δικαιωμά¬ 
των ψήφου. Η αρμόδια αρχή ενημερώνει το κοινό για τα στοιχεία 
αυτά μέσα σε δέκα (10) ημερολογιακές ημέρες από την έγκριση 
της αίτησης εισαγωγής στο Χρηματιστήριο των μετοχών της 
εταιρίας, σύμφωνα με τους όρους του άρθρου 10, παρ. 1 του πα¬ 
ρόντος. 

3. Εάν ο αποκτών ή εκχωρών σημαντική συμμετοχή κατά το 
άρθρο 5 συμμετέχει σε όμιλο επιχειρήσεων που υποχρεούται να 
συντάσσει δυνάμει των άρθρων 90 και επόμενα του ΚΝ 
2190/20 όπως ισχύει, ενοποιημένους λογαριασμούς, απαλλάσ¬ 
σεται από την υποχρέωση ενημερώσεως της παρ. 1 του άρθρου 5 
και των παραγράφων 1 και 2 του παρόντος άρθρου, εάν η δή¬ 
λωση αυτή πραγματοποιηθεί από την μητρική επιχείρηση ή σε 
περίπτωση που η μητρική επιχείρηση αποτελεί η ίδια θυγατρική 
από την δική της μητρική επιχείρηση. 

Άρθρο 7 

Προκειμένου να κριθεί αν πρόσωπο που αναφέρεται στο άρθρο 
4 παρ. 1 του παρόντος υποχρεούται να προβεί στη δήλωση που 
προβλέπεται στα άρθρα 5 και 6 του παρόντος, εξομοιώνονται 
προς τα δικαιώματα ψήφου που κατέχει: 

- τα δικαιώματα ψήφου που κατέχουν στο όνομά τους άλλα 
πρόσωπα για λογαριασμό του προαναφερομένου προσώπου, 

- τα δικαιώματα ψήφου που κατέχουν επιχειρήσεις ελεγχόμε¬ 
νες από το πρόσωπο αυτό, 

- τα δικαιώματα ψήφου που κατέχει τρίτος με τον οποίο το 
πρόσωπο αυτό έχει συνάψει γραπτή συμφωνία που το υποχρεώνει 
να υιοθετεί μέσω συντονισμένης άσκησης των δικαιωμάτων ψή¬ 
φου που διαθέτει, διαρκή κοινή πολιτική με το άλλο μέρος ως 
προς τη διοίκηση της εν λόγω εταιρείας, 

- τα δικαιώματα ψήφου που κατέχει τρίτος δυνάμει γραπτής 
συμφωνίας που έχει συναφθεί με το πρόσωπο αυτό ή με μια από 
τις ελεγχόμενες από αυτό επιχειρήσεις και η οποία προβλέπει 
προσωρινή επ’ ανταλλάγματι μεταβίβαση αυτών των δικαιωμά¬ 
των ψήφου, 

- τα δικαιώματα ψήφου που αντιστοιχούν στις μετοχές που 
κατέχει το πρόσωπο αυτό και οι οποίες έχουν κατατεθεί ως εγγύ¬ 
ηση, εκτός αν τα δικαιώματα ψήφου έχει ο θεματοφύλακας και 
δηλώσει ότι προτίθεται να τα ασκήσει. Στην περίπτωση αυτή τα 
ανωτέρω δικαιώματα ψήφου εξομοιώνονται με τα δικαιώματα 
ψήφου που κατέχει ο τελευταίος. 

- τα δικαιώματα ψήφου που αντιστοιχούν στις μετοχές των 
οποίων επικαρπωτής είναι το πρόσ&πο αυτό. 

- τα δικαιώματα ψήφου τα οποία το πρόσωπο αυτό ή ένα από 
τα πρόσωπα που αναφέρονται στις προηγούμενες περιπτώσεις 
μπορεί να αποκτήσει, με αποκλειστική πρωτοβουλία του δυνάμει 
ρητής συμφωνίας. Στην περίπτωση αυτή η ενημέρωση που προ- 
βλέπεται στο άρθρο 5 παρ. 1 πραγματοποιείται κατά την ημερο¬ 
μηνία συμφωνίας. 

- τα δικαιώματα ψήφου που αντιστοιχούν στις μετοχές που 
έχουν κατατεθεί στο πρόσωπο αυτό και τα οποία αυτό μπορεί να 
ασκήσει κατά την κρίση του, εφόσον δεν υπάρχουν ειδικές οδηγίες 
του κατόχου ή των κατόχων. 

Κατά παρέκκλιση από τις διατάξεις του άρθρου 5 παρ. 1, εφό¬ 
σον το πρόσωπο αυτό μπορεί να ασκεί σε μια εταιρεία δικαιώματα 
ψήφου που αναφέρονται στην τελευταία περίπτωση του προηγού¬ 
μενου εδαφίου και το σύνολο αυτών των δικαιωμάτων ψήφου, σε 
συνδυασμό με τα άλλα δικαιώματα ψήφου που κατέχει στην εται¬ 
ρεία αυτή, φθάνει ή υπερβαίνει ένα από τα όρια του άρθρου 5 παρ. 
1, έχει μόνο την υποχρέωση να ενημερώνει τη συγκεκριμένη 
εταιρία είκοσι μια ημερολογιακές ημέρες πριν από τη γενική συ¬ 
νέλευσή της για το ακριβές ποσοστό των δικαιωμάτων ψήφου που 
πρόκειται να ασκήσει. 

Άρθρο 8 

1. Για τους σκοπούς του παρόντος, ως ελεγχόμενη επιχείρηση 
νοείται κάθε επιχείρηση στην οποία ένα πρόσωπο: 

α) έχει την πλειοψηφία των δικαιωμάτων ψήφου των μετοχών 
ή εταιρειών, ή 

β) έχει το δικαίωμα διορισμού ή ανάκλησης της πλειοψηφίας 
των μελών του οργάνου διοίκησης, διεύθυνσης ή εποπτείας και 
είναι συγχρόνως μέτοχος ή εταίρος της εν λόγω επιχείρησης, ή 

γ) είναι μέτοχος ή εταίρος και ελέγχει μόνος, δυνάμει συμφω¬ 
νίας που έχει συνάψει με άλλους μετόχους ή εταίρους της επιχεί¬ 
ρησης αυτής, την πλειοψηφία των δικαιωμάτων ψήφου των μετό¬ 
χων ή εταίρων της. 

2. Για την εφαρμογή της παραγράφου 1 του άρθρου αυτού, 
στα δικαιώματα ψήφου, διορισμού ή ανάκλησης που έχει η μη¬ 
τρική επιχείρηση προστίθενται τα δικαιώματα κάθε άλλης ελεγ¬ 
χόμενης επιχείρησης, καθώς και τα δικαιώματα κάθε προσώπου 
που ενεργεί εξ ονόματος του αλλά για λογαριασμό της μητρικής 
επιχείρησης ή κάθε άλλης ελεγχόμενης επιχείρησης. 

Άρθρο 9 

Απαλλάσσονται από την υποχρέωση υποβολής δήλωσης που 
προβλέπεται στο άρθρο 5 παρ. 1, τα μέλη του Χρηματιστηρίου 


Αξιών Αθηνών που αποκτούν ή εκχωρούν σημαντική κατά την 
έννοια του άρθρου 5 παρ. 1 συμμετοχή, εκτός της περιπτώσεως 
που το ποσοστό της συμμετοχής αυτής υπερβαίνει το 20% των 
δικαιωμάτων ψήφου, εφόσον οι πράξεις αυτές γίνονται στα πλαί¬ 
σια της επαγγελματικής τους ιδιότητας και δεν αποσκοπούν στην 
ανάμιξή τους στη διαχείριση της συγκεκριμένης εταιρείας. 

Άρθρο 10 

1. Η αρμόδια αρχή που έλαβε την αναφερόμενη στο άρθρο 5 
παρ. 1 δήλωση, ενημερώνει το κοινό, μέσα σε πέντε ημερολογια¬ 
κές ημέρες από την παραλαβή της δήλωσης, με δημοσίευση των 
ουσιωδών πληροφοριών που περιέχονται στη δήλωση, σε μια 
εφημερίδα εθνικής κυκλοφορίας σε μια οικονομική εφημερίδα και 
στο Δελτίο του Χρηματιστηρίου Αξιών Αθηνών. Η δημοσίευση 
μπορεί να περιέχει, κατά την κρίση της αρμόδιας αρχής, περί¬ 
ληψη των αναφερόμενων στη δήλωση πληροφοριών, με παράλ¬ 
ληλη γνωστοποίηση στο κοινό ότι όλα τα σχετικά στοιχεία θα εί¬ 
ναι στη διάθεσή του σε υποδεικνυόμενα γραφεία της αρμόδιας αρ¬ 
χής ή εταιρίας. 

2. Οι δαπάνες των αναφερόμενων στην παράγραφο 1 του άρ¬ 
θρου αυτού δημοσιεύσεων βαρύνουν ισομερώς την ενδιαφερόμενη 
εταιρία και τον κάτοχο της σημαντικής συμμετοχής, καταβάλλο¬ 
νται δε στην αρμόδια αρχή μέσα σε τρεις (3) εργάσιμες ημέρες 
από την υποβολή της δήλωσης. Η εταιρεία καταβάλλει και το 
ποσό που βαρύνει τον κάτοχο της σημαντικής συμμετοχής αν ο 
τελευταίος δεν πληρώσει για οποιονδήποτε λόγο ή αν αυτό προ- 
βλέπεται από το καταστατικό της. 

3. Εταιρείες των οποίων οι μετοχές είναι εισηγμένες στο Χρη¬ 
ματιστήριο Αξιών Αθηνών και σε ένα ή περισσότερα επίσημα 
Χρηματιστήρια Αξιών που λειτουργούν σε άλλα κράτη μέλη υπο- 
χρεούνται να φροντίζουν για τη δημοσίευση των αναφερομένων 
στη δήλωση πληροφοριών σύμφωνα με τις διατάξεις της παρ. 1 
του παρόντος άρθρου μέσα σε εννέα ημερολογιακές ημέρες, τη¬ 
ρώντας τους όρους δημοσιεύσεως που ισχύουν στα επί μέρους 
κράτη της Κοινότητας. 

Άρθρο 11 

Η αρμόδια αρχή μπορεί να αποφασίζει, κατά παρέκκλιση των 
διατάξεων του προηγούμενου άρθρου 10 παρ. 1, τη μη δημο¬ 
σίευση των πληροφοριών που περιέχονται στην προβλεπόμενη 
από το άρθρο 5 παρ. 1 δήλωση, αν κρίνει ότι η κοινολόγηση των 
πληροφοριών αυτών είναι αντίθετη προς το δημόσιο συμφέρον ή 
μπορεί να προκαλέσει σοβαρή ζημία στις σχετικές εταιρείες, υπό 
τον όρο, στην τελευταία περίπτωση, ότι η μη δημοσίευση δεν μπο¬ 
ρεί να οδηγήσει σε παραπλάνηση του κοινού σχετικά με τα γεγο¬ 
νότα και τις περιστάσεις που είναι ουσιώδη για την εκτίμηση των 
εν λόγω κινητών αξιών. 

Άρθρο 12 

Τα πρόσωπα που ασκούν ή έχουν ασκήσει δραστηριότητα στα 
πλαίσια της αρμόδιας αρχής και της Επιτροπής Κεφαλαιαγοράς, 
υποχρεούνται στην τήρηση του επαγγελματικού απορρήτου. 
Αυτό συνεπάγεται ότι οι εμπιστευτικές πληροφορίες που περιήλ¬ 
θαν στην γνώση τους κατά την άσκηση των αρμοδιοτήτων τους 
σύμφωνα με τις διατάξεις του παρόντος, δεν επιτρέπεται να γνω¬ 
στοποιηθούν, σε πρόσωπο ή δημόσια αρχή, εκτός αν υφίσταται 
σχετική νομοθετική διάταξη. 

Άρθρο 13 

Η αρμόδια αρχή συνεργάζεται με τις αντίστοιχες αρμόδιες αρ¬ 
χές των άλλων κρατών μελών της Ευρωπαϊκής Οικονομικής 
Κοινότητας για την εκπλήρωση των σκοπών τους, ανταλλάσσο¬ 
ντας με αυτές κάθε χρήσιμη πληροφορία, μη δεσμευόμενη, ως 

προς την ανταλλαγή πληροφοριών από την κατά το άρθρο 12 
υποχρέωση τήρησης του επαγγελματικού απορρήτου. Αντίθετα 
οι λαμβανόμενες από αντίστοιχες αρμόδιες αρχές εμπιστευτικές 
πληροφορίες καλύπτονται από την υποχρέωση τήρησης του 
επαγγελματικού απορρήτου, που προβλέπεται στο άρθρο 12, οι 
παραβάτες δε της υποχρέωσης αυτής τιμωρούνται με τις προβλε- 
πόμενες στο άρθρο 14 ποινές. Οι προαναφερθείσες πληροφορίες 
χρησιμοποιούνται από την αρμόδια αρχή αποκλειστικά και μόνο 
για την εκπλήρωση της αποστολής της. 

Άρθρο 14 

Κάθε πρόσωπο από τα προαναφερόμενα στο άρθρο 4 παρ. 1 
του παρόντος που παραβιάζει τις υποχρεώσεις του σύμφωνα με 
τα άρθρα 4, 5 και 6 του παρόντος τιμωρείται με πρόστιμο επι¬ 
βαλλόμενο από την Επιτροπή Κεφαλαιαγοράς τουλάχιστον ενός 
εκατομμυρίου δραχμών και μη δυνάμενο να υπερβεί τα εκατό 
εκατομμύρια δραχμές. 

Η Επιτροπή Κεφαλαιαγοράς μπορεί επίσης με απόφασή της να 
επιβάλλει για χρονικό διάστημα το πολύ τριών ετών στο αμέσως 
προαναφερόμενο πρόσωπο αναστολή των δικαιωμάτων ψήφου 
κατά τις Γενικές Συνελεύσεις της Εταιρίας. 

Μπορεί επιπλέον η Επιτροπή Κεφαλαιαγοράς με απόφασή 
της, να επιβάλλει για χρονικό διάστημα το πολύ πέντε ετών, την 
απομάκρυνση του προαναφερθέντος προσώπου από το Διοικητικό 
Συμβούλιο της εταιρείας ή από τη θέση του Διευθύνοντος Συμ¬ 
βούλου και την απαγόρευση εκλογής ή διορισμού του στις θέσεις 
αυτές. 

Άρθρο 15 

Η ισχύς του παρόντος Προεδρικού Διατάγματος αρχίζει από 
τη δημοσίευσή του στην Εφημερίδα της Κυβερνήσεως. 

Η δημοσίευση και εκτέλεση του παρόντος ανατίθεται στον 
Υπουργό Εθνικής Οικονομίας. 

Αθήνα, 14 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 52 (3) 

Καθορισμός των όρων κατάρτισης, ελέγχου και κυκλοφορίας του 
ενημερωτικού δελτίου που πρέπει να δημοσιεύεται όταν απευ¬ 
θύνεται στο κοινό πρόσκληση για κινητές αξίες σε συμμμόρ- 
φωση προς την Οδηγία 89/298/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 4 του Ν. 1338/1983 (Α/34), 
Οπως αντικαταστάθηκε από το άρθρο 6 παρ. 4 του Ν. 1440/ 
1984 (Α/70) και τροποποιήθηκε από το άρθρο 7 του Ν. 1775/ 
1988 (Α/101)«Ε ταιρείες παροχής επιχειρηματικού κεφαλαίου 
Χαι άλλες διατάξεις». 

β) Τις διατάξεις του άρθρου 3 παρ. 2 του Ν .1338/1983 
όπως αντικαταστάθηκε από το άρθρο 65 του Ν. 1892/1990 
«για του εκσυγχρονισμό και την ανάπτυξη και άλλες διατάξεις» 

(Α/101). 

γ) Τις διατάξεις του άρθρου 1 παρ. 1 του Ν. 1806/1980 (Α/ 
257) και, τ0 υ άρθρου 4 παρ. 2 του Π.Δ. 457/1985 (Α/157). 
δ) Την αριθ. 540/1991 γνωμοδότηση του Συμβουλίου της 


Επικράτειας, μετά από πρόταση του Υπουργού Εθνικής Οικονο¬ 
μίας, αποφασίζουμε: 

Άρθρο 1. 

Το παρόν έχει σκοπό την προσαρμογή της νομοθεσίας για τα 
Χρηματιστήρια Αξιών προς τις διατάξεις της υπ’ αριθμ. 89/ 
298/ΕΟΚ Οδηγίας του Συμβουλίου της 17ης Απριλίου 1989 
«για τον συντονισμό των όρων κατάρτισης, ελέγχου και κυκλοφο¬ 
ρίας του ενημερωτικού δελτίου που πρέπει να δημοσιεύεται όταν 
απευθύνεται πρόσκληση προς το κοινό για κινητές αξίες». (Ε.Ε. Ε 
124/89 σελ. 8). 

ΜΕΡΟΣ I 

ΓΕΝΙΚΕΣ ΔΙΑΤΑΞΕΙΣ 

Άρθρο 2. 

(Άρθρο 1 Οδηγ. 89/298/ΕΟΚ) 

1. Το παρόν Προεδρικό Διάταγμα εφαρμόζεται στις κινητές 
αξίες που αποτελούν, για πρώτη φορά, αντικείμενο πρόσκλησης 
προς το κοινό εφόσον οι αξίες αυτές δεν έχουν ήδη εισαχθεί στο 
Χρηματιστήριο Αξιών Αθηνών. 

2. Όταν η πρόσκληση προς το κοινό αφορά μέρος μόνο των κι¬ 
νητών αξιών μιας έκδοσης δεν απαιτείται η δημοσίευση νέου ενη¬ 
μερωτικού δελτίου όταν αργότερα γίνει πρόσκληση προς το κοινό 
για τις υπόλοιπες αξίες της ίδιας έκδοσης. 

Άρθρο 3. - 

(Άρθρο 3 Οδηγ. 89/298/ΕΟΚ) 

Για την εφαρμογή του παρόντος Προεδρικού Διατάγματος νο¬ 
ούνται ως: 

α) Οργανισμοί συλλογικών επενδύσεων εξαιρουμένων των ορ¬ 
γανισμών κλειστού τύπου, τα αμοιβαία κεφάλαια και οι Εταιρείες 
επενδύσεων. 

- αντικείμενο των οποίων είναι η συλλογική επένδυση κεφαλαίων 
που συγκεντρώνονται από το κοινό και των οποίων η λειτουργία 
βασίζεται στην αρχή της κατανομής των κινδύνων και 

- τα μερίδια των οποίων, κατ’ αίτηση των κομιστών, εξαγοράζο¬ 
νται ή εξοφλούνται άμεσα ή έμμεσα με κεφάλαια των οργανισμών 
αυτών. Πράξεις οργανισμού συλλογικών επενδύσεων που ενερ- 
γούνται ώστε η χρηματιστηριακή τιμή των μεριδίων του να μην 
αποκλίνει αισθητά από την καθαρή αξία απογραφής τους, εξομοι¬ 
ώνονται με εξαγορές ή εξοφλήσεις αυτού του είδους. 

β) μερίδια οργανισμού συλλογικών επενδύσεων οι κινητές 
αξίες που εκδίδει οργανισμός συλλογικών επενδύσεων και αποτε¬ 
λούν παραστατικό των δικαιωμάτων των συμμετεχόντων επί του 
ενεργητικού του οργανισμού αυτού, 

γ) εκδότες, οι εταιρείες ή άλλα νομικά πρόσωπα ή κάθε επιχεί¬ 
ρηση, οι κινητές αξίες των οποίων αποτελούν αντικείμενο πρό¬ 
σκλησης προς το κοινό, 

δ) πιστωτικά ιδρύματα, οι επιχειρήσεις η δραστηριότητα των 
οποίων συνίσταται στο να δέχονται από το κοινό καταθέσεις ή 
άλλα επιστρεπτέα κεφάλαια και να χορηγούν πιστώσεις για δικό 
τους λογαριασμό, καθώς και τα πιστωτικά ιδρύματα που αναφέ- 
ρονται στο άρθρο 2 της οδηγίας 77/780/ΕΟΚ όπως τροποποιή¬ 
θηκε από την οδηγία 86/52 4/ΕΟΚ, 

ε) κινητές αξίες, οι μετοχές και οι λοιπές μεταβιβάσιμες αξίες 
που εξομοιώνονται με μετοχές, οι ομολογίες με ετήσια τουλάχι¬ 
στον διάρκεια και οι λοιπές μεταβιβάσιμες αξίες που εξομοιώνο¬ 
νται προς τις ομολογίες, καθώς και κάθε άλλη μεταβιβάσιμη αξία 
που επιτρέπει την απόκτηση αυτών των κινητών αξιών με εγ¬ 
γραφή ή ανταλλαγή, 

στ) κινητές ευρωαξίες, οι κινητές αξίες: 

- που αναλαμβάνονται και διανέμονται από όμιλο τραπεζών δύο 
τουλάχιστον μέλη του οποίου έχουν την έδρα τους σε διαφορετικά 
κράτη μέλη των Ευρωπαϊκών Κοινοτήτων και 

- που αποτελούν αντικείμενο πρόσκλησης προς το κοινό σε ποσο¬ 
στό μη αμελητέο σε ένα ή περισσότερα κράτη μέλη διαφορετικά 
από εκείνο στο οποίο έχει την έδρα του ο εκδότης και 

- για τις οποίες μπορεί να γίνει προεγγραφή ή οι οποίες μπορούν 
να αποκτηθούν αρχικά μόνο μέσω πιστωτικού ή άλλου χρηματο¬ 
δοτικού ιδρύματος. 

Άρθρο 4. 

(Άρθρο 2 Οδηγ. 89/298/ΕΟΚ) 

Το παρόν Προεδρικό Διάταγμα δεν εφαρμόζεται: 

1. Στους ακόλουθους τύπους προσκλήσεων: 

α) όταν η πρόσκληση για επένδυση σε κινητές αξίες απευθύνε¬ 
ται σε πρόσωπα στα πλαίσια των επαγγελματικών τους δραστη¬ 
ριοτήτων ή/και 

β) όταν η πρόσκληση για κινητές αξίες απευθύνεται σε περιορι¬ 
σμένο κύκλο ή/και 

γ) όταν η τιμή πώλησης του συνόλου των προσφερομένων κι¬ 
νητών αξιών δεν υπερβαίνει το ισότιμο του ποσού των 40.000 
ΕΟΟ”· ή/και 

δ) όταν οι προσφερόμενες κινητές αξίες είναι δυνατόν να απο¬ 
κτηθούν μόνο κατόπιν καταβολής τουλάχιστον 40.000 ΕΟΙ] ανά 
επενδυτή. 

2. Στους ακόλουθους τύπους κινητών αξιών: 

α) στις κινητές αξίες που προσφέρονται με ονομαστική τιμή 
τουλάχιστον 40.000 ΕΕΠ ανά μονάδα. 

β) στα μερίδια, που εκδίδονται από οργανισμούς συλλογικών 
επενδύσεων εκτός από τους κλειστού τύπου, 

γ) στις κινητές αξίες που εκδίδονται από κράτος μέλος των Ευ¬ 
ρωπαϊκών Κοινοτήτων ή από οργανισμό τοπικής αυτοδιοίκησης 
κράτους μέλους ή από διεθνείς οργανισμούς δημόσιου χαρακτήρα 
στους οποίους συμμετέχουν ένα ή περισσότερα κράτη μέλη, 
δ) στις κινητές αξίες που αποτελούν αντικείμενο πρόσκλησης 
προς το κοινό για ανταλλαγή, 

ε) στις κινητές αξίες που προσφέρονται κατά τη συγχώνευση 
εταιρειών, 

στ) στις μετοχές που προσφέρονται δωρεάν σε κατόχους μετο¬ 
χών, 

ζ) στις μετοχές ή στις εξομοιώσιμες προς μετοχές κινητές αξίες 
που προσφέρονται σε αντικατάσταση μετοχών της ίδιας Εταιρίας 
χωρίς γενικά η προσφορά αυτών των νέων αξιών να συνεπάγεται 
αύξηση του καλυφθέντος κεφαλαίου της Εταιρίας, 

η) στις κινητές αξίες που προσφέρονται από του εργοδότη, ή 
από συνδεδεμένη επιχείρηση, στο προσωπικό ή εις όφελος του 
προσωπικού που τελεί ή τελούσε σε υπηρεσία, 

θ) στις κινητές αξίες που προέρχονται από τη μετατροπή μετα¬ 
τρέψιμων ομολογιών ή ομολογιών που προκύπτουν από την 
άσκηση δικαιωμάτων που παρέχονται από νναιτβηΐδ ή στις μετο¬ 
χές που προσφέρονται μετά από ανταλλαγή έναντι ανταλλάξιμων 
ομολογιών, εφόσον δημοσιεύθηκε ενημερωτικό δελτίο πρόσκλη¬ 
σης προς το κοινό ή εισαγωγής στο Χρηματιστήριο Αξιών Αθη¬ 
νών σχετικά με αυτές τις μετατρέψιμες ή ανταλλάξιμες ομολογίες 
ή με αυτά τα ννοη'οπίδ, 

ι) στις κινητές αξίες που εκδίδονται από νομικά πρόσωπα μη 
κερδοσκοπικού χαρακτήρα τα οποία είναι αναγνωρισμένα στην 
Ελλάδα, προς εξεύρεση των απαραίτητων μέσων για την επί¬ 
τευξη του μη κερδοσκοπικού σκοπού τους, 

ια) στις μετοχές ή στις εξομοιώσιμες προς μετοχές κινητές 
αξίες που συυιστούν για τον κάτοχο αναγκαία προϋπόθεση για να 
απολαύει των υπηρεσιών που παρέχονται από οργανισμούς τύπου 

δΒαπΙοεη», «Ιηάυδίπβΐ βικ! ΡΓονϊάβηΙ δοοίβΙϊθΒ» ή για να γίνει 
μέλος των οργανισμών αυτών, 

ιβ) στις κινητές ευρωαξϊες οι οποίες δεν αποτελούν το αντικεί¬ 
μενο γενικευμένης διαφημιστικής εκστρατείας ή επισκέψεων κατ’ 
οίκον. 

Άρθρο 5. 

(Άρθρο 4 Οδηγ. 89/298/ΕΟΚ) 

Απαγορεύεται η πρόσκληση προς το κοινό για επένδυση σε κι¬ 
νητές αξίες αν προηγουμένως ο προσκαλών δεν δημοσιεύσει ενη¬ 
μερωτικό δελτίο κατά τις διατάξεις του παρόντος. 

Άρθρο 6. 

(Άρθρο 5 Οδηγ. 89/298/ΕΟΚ) 

Δεν υφίστατα: υποχρέωση δημοσίευσης ενημερωτικού δελτίου 
όταν οι κινητές αξίες που αποτελούν το αντικείμενο πρόσκλησης 
προς το κοινό είναι: 

α) ομολογίες ή άλλες μεταβιβάσιμες αξίες εξομοιούμενες προς 
ομολογίες, που εκδίδονται κατά τρόπο συνεχή ή επαναλαμβανό¬ 
μενο από πιστωτικά ή άλλα χρηματοδοτικά ιδρύματα, εξομοιού- 
μενα προς πιστωτικά ιδρύματα, που δημοσιεύουν κανονικά τους 
ετήσιους λογαριασμούς τους και τα οποία έχουν ιδρυθεί στο εσω¬ 
τερικό της Κοινότητας ή διέπονται από ειδικό νόμο ή σύμφωνα με 
τέτοιο νόμο ή υπόκεινται σε δημόσιο έλεγχο που αποβλέπει στην 
προετοιμασία της αποταμίευσης, 

β) ομολογίες ή άλλες εξομοιώσιμες με ομολογίες μεταβιβάσι- 
μες αξίες, που εκδίδονται από Εταιρείες ή άλλα νομικά πρόσωπα 
κράτους μέλους: 

- που απολαύουν, για την άσκηση της δραστηριότητας τους, 
κρατικού μονοπωλίου και 

- που έχουν συσταθεί ή διέπονται από ειδικό νόμο ή σύμφωνα με 
τέτοιο νόμο, ή για τα δάνεια των οποίων εγγυάται ανεπιφύλακτα 
και αμετάκλητα το Δημόσιο ή οργανισμοί τοπικής αυτοδιοίκη¬ 
σης, 

γ) ομολογίες που εκδίδονται από νομικά πρόσωπα, εκτός από 
Εταιρείες: 

- τα οποία έχουν συσταθεί με ειδικό νόμο και 

- των οποίων οι δραστηριότητες διέπονται από αυτόν τον νόμο 
και συνίστανται αποκλειστικά: 

ί) σε συγκέντρωση κεφαλαίων με έκδοση ομολογιών, υπό τον 
έλεγχο των δημοσίων αρχών και 

ίί) σε χρηματοδότηση παραγωγικών δραστηριοτήτων με τους 
πόρους που συγκέντρωσαν και με κεφάλαια που χορηγήθηκαν 
από το Κράτους ή/και σε απόκτηση συμμετοχής στις δραστηριό¬ 
τητες αυτές και 

- των οποίων οι ομολογίες, για την εισαγωγή τους στο Χρηματι¬ 
στήριο, εξομοιώνονται, σύμφωνα με την ελληνική νομοθεσία, με 
τις ομολογίες που εκδίδονται από το Κράτος ή για τις οποίες εγ- 
γυάται το Κράτος. 

Άρθρο 7. 

(Άρθρο 6 Οδηγ. 89/298/ΕΟΚ) 

Σε περίπτωση που δημοσιευθεί πλήρες ενημερωτικό δελτίο, το 
επόμενο δελτίο που θα δημοσιεύσει ο ίδιος εκδότης από την πά¬ 
ροδο 12 μηνών, για άλλες κινητές αξίες, μπορεί να περιοριστεί 
στην αναγραφή των στοιχείων που έχουν μεταβληθε'ι μετά την 
δημοσίευση του πλήρους δελτίου και των οποίων οι μεταβολές 
μπορεί να επηρεάσουν την εκτίμηση των αξιών αυτών. 

Αυτό το ενημερωτικό δελτίο όπως πρέπει απαραιτήτως να συ- 

νοδεύεται από το αρχικό πλήρες δελτίο ή να παρέχει πληροφορίες 
για το αρχικό δελτίο. 

ΜΕΡΟΣ II 

Περιεχόμενο και διαδικασίες ελέγχου και κυκλοφορίας του 
ενημερωτικού δελτίου για τις κινητές αξίες των οποίων ζητείται η 
επίσημη εισαγωγή στο Χρηματιστήριο Αξιών Αθηνών. 

Άρθρο 8. 

(Άρθρο 7 Οδηγ. 89/298/ΕΟΚ) 

Όταν η πρόσκληση προς το κοινό αφορά κινητές αξίες για τις 
οποίες κατά το χρόνο της πρόσκλησης έχει υποβληθεί αίτηση για 
επίσημη εισαγωγή στο Χρηματιστήριο Αξιών Αθηνών, το περιε¬ 
χόμενο του ενημερωτικού δελτίου καθώς και ο. διαδικασίες ελέγ¬ 
χου και κυκλοφορίας του καθορίζονται αφού ληφθούν υπόψη οι 
κατάλληλες προσαρμογές στις συνθήκες υπό τις οποίες γίνεται η 
πρόσκληση προς το κοινό, σύμφωνα με τις διατάξεις του Π.Δ/τος 
348/1985 (ΦΕΚ 125/τ.Α/4.7.198). 

Άρθρο 9. 

(Άρθρο 8 Οδηγ. 89/298/ΕΟΚ) 

Όταν η πρόσκληση προς το κοινό γίνεται στην Ελλάδα ενώ ζη¬ 
τείται η επίσημη εισαγωγή σε Χρηματιστήριο Αξιών άλλου Κρά¬ 
τους - μέλους της ΕΟΚ, το πρόσωπο το οποίο απευθύνει την πρό¬ 
σκληση προς το κοινό έχει τη δυνατότητα να καταρτίσει στην Ελ¬ 
λάδα ενημερωτικό δελτίο του οποίου το περιεχόμενο καθώς και οι 
διαδικασίες ελέγχου και κυκλοφορίας καθορίζονται αφού ληφθούν 
υπόψη οι ν ατάλληλες προσαρμογές στις συνθήκες υπό τις οποίες 
γίνεται η πρόσκληση προς το κοινό, σύμφωνα με τις διατάξεις του 
Π.Δ/τος 348/1985. 

Άρθρο 10. 

(Άρθρο 9 Οδηγ. 89/298/ΕΟΚ) 

Το ενημερωτικό δελτίο πρέπει να δημοσιεύεται ή να τίθεται 
στη διάθεση του κοινού το αργότερο μέχρι την έναρξη της πρό¬ 
σκλησης. 

Άρθρο 11. 

(Άρθρο 10 Οδηγ. 89/298/ΕΟΚ) 

1. Όταν ένα ενημερωτικό δελτίο, σύμφωνα με τα άρθρα 8 και 
9 του παρόντος δημοσιεύεται ή πρέπει να δημοσιευθεί, οι αγγε¬ 
λίες, οι αφίσσες, οι ανακοινώσεις και τα έγγραφα με τα οποία 
αναγγέλλεται η πρόσκληση προς το κοινό πρέπει να γνωστο¬ 
ποιούνται προηγουμένως στο ΔΣ του Χρηματιστηρίου Αξιών 
Αθηνών. Τα προαναφερόμενα έγγραφα πρέπει να αναφέρουν ότι 
υπάρχει ενημερωτικό δελτίο και να ορίζουν που έχει ή που πρό¬ 
κειται να δημοσιευθεί. 

2. Το ενημερωτικό δελτίο πρέπει να δημοσιεύεται: 

— είτε δια καταχωρήσεως σε μία ημερήσια πολιτική εφημερίδα 
εθνικής κυκλοφορίας και σε μία ημερήσια οικονομική εφημερίδα 
από τις εξουσιοδοτημένες για τη δημοσίευση οικονομικών στοι¬ 
χείων ανωνύμων Εταιρειών και Εταιρειών Περιωρισμένης Ευθύ- 
νης. 

~ είτε με τη μορφή εντύπου που τίθεται στη διάθεση του κοινού 
δωρεάν στην Ελλάδα καθώς και στην έδρα του προσώπου που 
κάνει την πρόσκληση προς το κοινό και στα γραφεία των χρημα¬ 
τοπιστωτικών οργανισμών που έχουν αναλάβει τη διαχείριση της 
έκδοσης. 

3. Το Χρηματιστήριο Αξιών Αθηνών δημοσιεύει ανακοίνωση 
α το ημερήσιο Δελτίο Τιμών η οποία αναφέρει που έχει δημοσιευ- 


θεί το Ενημερωτικό Δελτίο και που μπορεί να το προμηθευθεί το 
κοινό. 

ΜΕΡΟΣ III 

Περιεχόμενο και διαδικασίες ελέγχου του ενημερωτικού δελ¬ 
τίου για τις κινητές αξίες των οποίων δεν ζητείται η επίσημη εισα¬ 
γωγή στο Χρηματιστήριο. 

Άρθρο 12. 

(Άρθρο 11 Οδηγ. 89/298/ΕΟΚ) 

1. Όταν η πρόσκληση προς το κοινό αφορά κινητές αξίες εκτός 
από αυτές οι οποίες αναφέρονται στα άρθρα 8 και 9 του παρόντος, 
το ενημερωτικό δελτίο πρέπει να περιέχει τις πληροφορίες που εί¬ 
ναι αναγκαίες, ανάλογα με τα χαρακτηριστικά του εκδότη και 
των κινητών αξιών που προσφέρονται στο κοινό, ώστε οι επενδυ¬ 
τές να μπορούν να διαμορφώσουν βάσιμη γνώμη σχετικά με τα 
στοιχεία ενεργητικού και παθητικού, τη χρηματοοικονομική κα¬ 
τάσταση, τα κέρδη, τις ζημίες και τις προοπτικές του εκδότη κα¬ 
θώς και με τα δικαιώματα που ενσωματώνονται σ’ αυτές τις κι¬ 
νητές αξίες. 

2. Για την τήρηση της υποχρέωσης που προβλέπεται στην πα¬ 
ράγραφο 1 και με την επιφύλαξη των εξαιρέσεων που προβλέπο- 
νται στα άρθρα 6 και 14 το ενημερωτικό δελτίο περιέχει κατά 
τρόπο που να διευκολύνει όσο το δυνατό περισσότερο την ανάλυση 
και την κατανόηση, τουλάχιστον τις παρακάτω πληροφορίες: 

α) τους υπεύθυνους του ενημερωτικού δελτίου (όνομα και ιδιό¬ 
τητα) και βεβαίωση εκ μέρους τους που να πιστοποιεί ότι, εξ 
όσων γνωρίζουν, τα στοιχεία του ενημερωτικού δελτίου είναι 
σύμφωνα με την πραγματικότητα και δεν υπάρχουν παραλείψεις 
που να αλλοιώνουν το περιεχόμενο του δελτίου, 

β) την πρόσκληση προς το κοινό και τις κινητές αξίες τις οποίες 
αφείρά είδος των προσφερόμενων αξιών, ποσό και σκοπό έκδοσης, 
ποσότητα των εκδιδομένων αξιών δικαιώματα εξ αυτών, φορολο¬ 
γικές παρακρατήσεις στη πηγή επί του εισοδήματος, περίοδο 
έναρξης της προσφοράς, ημερομηνία έναρξης του δικαιώματος 
κάρπωσης μερίσματος ή τόκου, τους αναδόχους της έκδοσης ή 
τυχόν εγγυητές της έκδοσης, ενδεχομένους περιορισμούς του δι¬ 
καιώματος μεταβίβασης των προσφερομένων αξιών και αγορά 
στην οποία μπορούν να αποτελέσουν αντικείμενο μεταβίβασης, 
οργανισμούς που εξασφαλίζουν τη χρηματοοικονομική εξυπηρέ¬ 
τηση της έκδοσης, τιμή προσφοράς των αξιών εάν είναι καθορι¬ 
σμένη, εάν δεν είναι προκαθορισμένη κατά το χρόνο κατάρτισης 
του δελτίου τρόπο και χρονοδιάγραμμα καθορισμού της και 
τρόπο πληρωμής, τρόπο άσκησης του δικαιώματος προαίρεσης 
αν υπάρχει, τρόπο και προθεσμία παράδοσης των αξιών, 
γ) τον εκδότη (επωνυμία, εταιρική έδρα ημερομηνία σύστασης, 
νομοθεσία υπό την οποία λειτουργεί ο εκδότης και νομική μορφή 
του, εταιρικό σκοπό, μητρώο στο οποίο είναι εγγεγραμμένος και 
αριθμό μητρώου) και το κεφάλαιο του (συνολικό ποσό των εκδο- 
θεισών μετοχών) αριθμό και κύρια χαρακτηριστικά των τίτλων 
που αποτελούν παραστατικά του κεφαλαίου, τμήμα του κεφα¬ 
λαίου για το οποίο δεν έχει ορισθεί ακόμη προθεσμία καταβολής, 
ύψος των μετετρεψίμων ή ανταλλάξιμων ομολογιών ή ομολο¬ 
γιών με ννοΓΓοηΙδ και τρόπο μετατροπής, ανταλλαγής ή εγγρα¬ 
φής ενδεχομένως, όμιλο επιχειρήσεων στον οποίο μετέχει ο εκδό¬ 
της όσον αφορά τις μετοχές, πρέπει να παρέχονται οι ακόλουθες 
συμπληρωματικές πληροφορίες: οποιεσδήποτε μετοχές που δεν 
αντιπροσωπεύουν κεφάλαιο, το ποσό του εγκεκριμένου κεφαλαίου 
και προθεσμία μέσα στην οποία πρέπει να καταβληθεί, αναφορά 
των μετόχων οι οποίοι άμεσα ή έμμεσα ασκούν ή μπορούν να 
ασκήσουν καθοριστικό ρόλο στη διοίκηση του εκδότη, εφόσον εί¬ 
ναι γνωστοί. 

δ) τις κύριες δραστηριότητες του εκδότη (περιγραφή των κύ¬ 
ριων δραστηριοτήτων όπου είναι απαραίτητο, εξαιρετικά γεγο¬ 
νότα που επηρέασαν τη δραστηριότητα, εξάρτηση από διπλώ¬ 
ματα ευρεσιτεχνίας, άδειες εκμετάλλευσης, συμβάσεις, εφόσον εί¬ 
ναι θεμελιώδους σημασίας πληροφορίες σχετικά με τις επενδύσεις 
σε εξέλιξη, όταν αυτές είναι σημαντικές, όπου είναι απαραίτητο, 
οποιαδήποτε επίδικη διαφορά με σημαντικές συνέπειες για την οι¬ 
κονομική κατάσταση του εκδότη), 

ε) τα στοιχεία ενεργητικού και παθητικού, τη χρηματοοικονο¬ 
μική κατάσταση και τα αποτελέσματα του εκδότη (τους ετήσιους 
και ενδεχομένως τους ενοποιημένους λογαριασμούς). Εάν ο εκδό¬ 
της καταρτίζει μόνον ενοποιημένους ετήσιους λογαριασμούς, 
τους συμπεριλαμβάνει στο ενημερωτικό δελτίο. Εάν ο εκδότης 
καταρτίζει ταυτόχρονα και ετήσιους μη ενοποιημένους λογαρια¬ 
σμούς και ετησίους ενοποιημένους λογαριασμούς, συμπεριλαμβά¬ 
νει στο ενημερωτικό δελτίο και τους δύο. Ο εκδότης, πάντως, δι¬ 
καιούται να συμπεριλάβει στο ενημερωτικό δελτίο μόνο ένα από 
τους δύο τύπους λογαριασμών εφόσον ο μη συμπεριλαμβανόμε¬ 
νος δεν περιέχει σημαντικά πρόσθετα στοιχεία, προσωρινές λογι¬ 
στικές καταστάσεις εφόσον έχουν δημοσιευθεί με το κλείσιμο της 
προηγούμενης χρήσεως, το όνομα του υπεύθυνου που είναι επι¬ 
φορτισμένος με τον έλεγχο των λογιστικών καταστάσεων εάν ο 
υπεύθυνος αυτός διατύπωσε επιφυλάξεις ή αρνήθηκε τη σύνταξη 
το γεγονός αυτό πρέπει να σημειωθεί και να αξιολογηθεί επαρ- 
κώς, 

στ) τη διοίκηση και την εποπτεία του εκδότη (όνομα, διεύ¬ 
θυνση, ιδιότητα) σε περίπτωση πρόσκλησης προς το κοινό για με¬ 
τοχές ανώνυμης εταιρίας, την αμοιβή των μελών των διοικητι¬ 
κών και εποπτικών της οργάνων, 

ζ) την πρόσφατη πορεία και τις προοπτικές του εκδότη, (σημα¬ 
ντικότερες πρόσφατες τάσεις της πορείας των εργασιών του από 
το κλείσιμο της προηγούμενης χρήσεως, στοιχεία για τις προο¬ 
πτικές του τουλάχιστον κατά την τρέχουσα χρήση), εφόσον τα 
στοιχεία αυτά ενδέχεται να επηρεάσουν σημαντικά τις ενδεχόμε¬ 
νες εκτιμήσεις για τον εκδότη. 

3. Όταν η πρόσκληση προς το κοινό αφορά ομολογίες που τε¬ 
λούν υπό την εγγύηση ενός ή περισσότερων νομικών προσώπων, 
οι πληροφορίες που προβλέπονται στην παράγραφο 2 στοιχεία γ) 
έως ζ) πρέπει επίσης, να δίδονται και για τον εγγυητή ή για τους 
εγγυητές. 

4. Όταν η πρόσκληση προς το κοινό αφορά μετατρέψιμες ή 
ανταλλάξιμες ομολογίες ή ομολογίες με νν3ΐΎ3(5 θα πρέπει επίσης 
να δίδονται πληροφορίες σχετικά με τη φύση των προσφερόμενων 
μετοχών ή ομολογιών στις οποίες δίνουν δικαίωμα και τους 
όρους και τον τρόπο μετατροπής, ανταλλαγής ή εγγραφής. Εάν ο 
εκδότης των μετοχών ή των ομολογιών είναι διαφορετικός από 
τον εκδότη των ομολογιών ή των νν3ΐΓ3ΠΙη5, οι πληροφορίες που 
προβλέπονται στην παράγραφο 2 στοιχεία γ) έως ζ) θα πρέπει να 
αφορούν και τον εκδότη των μετοχών ή των ομολογιών. 

5. Εάν ο χρόνος ύπαρξης ενός εκδότη είναι συντομότερος από 
όλα τα χρονικά διαστήματα που προβλέπονται στην παράγραφο 
2, οι σχετικές πληροφορίες πρέπει να δίδονται μόνο για το χρόνο 
ύπαρξης του εκδότη αυτού. 

6. Όταν ορισμένες από τις πληροφορίες που απαιτούνται στην 
παράγραφο 2 δεν προσιδιάζουν στη δραστηριότητα ή τη νομική 
μορφή του εκδότη ή στη φύση των προσφερόμενων κινητών 
αξιών, πρέπει να καταρτίζεται ενημερωτικό δελτίο με ισοδύναμα 
πληροφοριακά στοιχεία. 

7. Όταν προσφέρονται μετοχές κατά προτεραιότητα στους με¬ 
τόχους του εκδότη με την ευκαιρία της διαπραγμάτευσής τους σε 
μία χρηματιστηριακή αγορά, ο Υπουργός Εθνικής Οικονομίας 
μετά γνώμη της Επιτροπής Κεφαλαιαγοράς μπορεί να επιτρέπει 
να παραλείπονται ορισμένες από τις πληροφορίες που αναφέρο¬ 


νται στην παρ. 2 στοιχ. δ), ε) και στ), υπό τον όρο όμως ότι οι 
επενδυτές κατέχουν πρόσφατες πληροφορίες για τον εκδότη οι 
οποίες είναι ισοδύναμες με τις απαιτούμενες στο Μέρος III και 
ανταποκρίνονται στις απαιτήσεις για χρηματιστηριακή διαφή- 
μηση. 

8. Όταν μία κατηγορία μετοχών έχει γίνει δεκτή για δια¬ 
πραγμάτευση σε μία χρηματιστηριακή αγορά, ο Υπουργός Εθνι¬ 
κής Οικονομίας μετά γνώμη της Επιτροπής Κεφαλαιαγοράς 
μπορεί να επιτρέπει τη μερική ή πλήρη εξαίρεση από την υποχρέ¬ 
ωση δημοσίευσης ενημερωτικού δελτίου, εφόσον ο αριθμός τους ή 
η εκτιμώμενη αγοραία αξία, ή η ονομαστική αξία ή ελλείψει της 
ονομαστικής αξίας, η λογιστική αξία είναι κατωτέρα του 10% 
του αριθμού ή της αντίστοιχης αξίας των μετοχών της ίδιας κα¬ 
τηγορίας που έχουν ήδη εισαχθεί προς διαπραγμάτευση υπό τον 
όρο όμως ότι οι επενδυτές κατέχουν πρόσφατες πληροφορίες για 
τον εκδότη οι οποίες είναι ισοδύναμες με τις απαιτούμενες στο 
Μέρος III και ανταποκρίνονται στις απαιτήσεις για χρηματιστη¬ 
ριακή διαφήμιση. 

Άρθρο 13. 

(Άρθρο 12 Οδηγ. 89/298/ΕΟΚ) 

1. Το πρόσωπο το οποίο απευθύνει την πρόσκληση προς το 
κοινό μπορεί, κατά παρέκκλιση των διατάξεων του παρόντος, να 
καταρτίσει ενημερωτικό δελτίο το περιεχόμενο του οποίου καθο¬ 
ρίζεται, αφού ληφθούν υπόψη οι κατάλληλες προσαρμογές στις 
συνθήκες υπό τις οποίες γίνεται η πρόσκληση προς το κοινό σύμ¬ 
φωνα με τις διατάξεις του Π.Δ/τος 348/83. 

2. Το ενημερωτικό δελτίο της προηγούμενης παραγράφου 
υπόκειται στον έλεγχο του Δ.Σ. του Χρηματιστηρίου Αξιών Αθη¬ 
νών ακόμη και αν δεν έχει υποβληθεί αίτηση επίσημης εισαγω¬ 
γής στο Χρηματιστήριο Αξιών Αθηνών. 

Άρθρο 14. 

(Άρθρο 13 Οδηγ. 98/298/ΕΟΚ) 

Ο Υπουργός Εθνικής Οικονομίας μετά γνώμη της Επιτροπής 
Κεφαλαιαγοράς και του Δ.Σ. του Χρηματιστηρίου Αξιών Αθηνών 
μπορεί να επιτρέψει να μη συμπερ'ιληφθούν στο ενημερωτικό δελ¬ 
τίο που αναφέρεται στο άρθρο 12 ορισμένες πληροφορίες που προ- 
βλέπονται από το παρόν Προεδρικό Διάταγμα εάν κρίνει: 

α) ότι οι πληροφορίες αυτές είναι μικρής σημασίας και δεν μπο¬ 
ρούν να επηρεάσουν την εκτίμηση σχετικά με τα στοιχεία ενεργη¬ 
τικού και παθητικού, τη χρηματοοικονομική κατάσταση, τα 
κέρδη τις ζημίες και τις προοπτικές του εκδότη ή 

β) ότι η κοινολόγηση των πληροφοριών αυτών είναι αντίθετη 
προς το δημόσιο συμφέρον ή συνεπάγεται σοβαρή ζημία του εκ¬ 
δότη, υπό τον όρο ότι σε αυτή τη δεύτερη περίπτωση, η έλλειψη 
δημοσιότητας δεν είναι τέτοια που να μπορεί να παραπλανήσει το 
κοινό σχετικά με τα γεγονότα και τις συνθήκες που έχουν σημα¬ 
σία για την εκτίμηση των εν λόγω κινητών αξιών. 

Άρθρο 15. 

(Άρθρο 14 και 17 Οδηγ. 89/298/ΕΟΚ) 

1. Το ενημερωτικό δελτίο διαβιβάζονται προς έγκριση πριν 
από τη δημοσίευσή του στην Επιτροπή Κεφαλαιαογράς. 

Μαζί με το ενημερωτικό δελτίο διαβιβάζονται στην Επιτροπή 
Κεφαλαιαγοράς οι αγγελίες, οι αφίσες, οι πίνακες ανακοινώσεων 
και τα έγγραφα που πρόκειται να κυκλοφορήσουν να τεθούν στη 
διάθεση του κοινού από το πρόσωπο το οποίο προβαίνει στην προ- 



ϋοΕΚ-2.2 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


357 


όχληση προς το κοινό. Τα έγγραφα αυτά πρέπει να αναφέρουν ότι 
υπάρχει ενημερωτικό δελτίο και πρόκειται να δημοσιευθεί. 

(Άρθρα 15 και 16 Οδηγ. 89/398/ΕΟΚ) 

2. Το ενημερωτικό δελτίο δημοσιεύεται ή τίθεται στη διάθεση 
του κοινού, σύμφωνα με το άρθρο 11 παρ. 2 του παρόντος, το αρ¬ 
γότερο μέχρι την έναρξη της πρόσκλησης προς το κοινό. 

Άρθρο 16. 

(Άρθρο 18 Οδηγ. 89/298/ΕΟΚ) 

Κάθε νέο σημαντικό στοιχείο ή κάθε σημαντική ανακρίβεια του 
δελτίου που μπορεί να επηρεάσει την αξιολόγηση των κινητών 
αξιών και επέρχεται ή διαπιστώνεται μετά τη δημοσίευση του 
δελτίου και πριν περατωθεί οριστικά η πρόσκληση προς το κοινό, 
πρέπει να αναφέρεται ή να διορθώνεται σε συμπλήρωμα του δελ¬ 
τίου, που δημοσιεύεται ή τίθεται στη διάθεση του κοινού όπως 
ακριβώς και το αρχικό ενημερωτικό δελτίο ή σύμφωνα με τη δια¬ 
δικασία που θα καθορίσει η Επιτροπή Κεφαλαιαγοράς. 

ΜΕΡΟΣ IV 

Συνεργασία μεταξύ κρατών μελών 

Άρθρο 17. 

(Άρθρο 19 Οδηγ. 89/298/ΕΟΚ) 

Η Επιτροπή Κεφαλαιαγοράς και το ΔΣ του Χρηματιστηρίκου 
Αξιών Αθηνών συνεργάζονται για την εφαρμογή του παρόντος 
Προεδρικού Διατάγματος με τις αρμόδιες αρχές των άλλων κρα¬ 
τών μελών και μεριμνούν στα πλαίσια των αρμοδιοτήτων τους, 
να ανταλλάσσουν τις αναγκαίες πληροφορίες. 

Άρθρο 18. 

(Άρθρο 20 Οδηγ. 89/298/ΕΟΚ) 

1. Το ΔΣ του Χρηματιστηρίου Αξιών Αθηνών εγκρίνει το ενη¬ 
μερωτικό δελτίο πρόσκλησης το οποίο καταρτίζεται σύμφωνα με 
τις διατάξεις των άρθρων 8, 9 ή 13 του παρόντος όταν βρίσκεται 
στην Ελλάδα η καταστατική έδρα του εκδότη κινητών αξιών για 
τις οποίες, ταυτοχρόνως ή με χρονική διαφορά το πολύ τριών μη¬ 
νών απευθύνεται πρόσκληση προς το κοινό ή ζητείται η επίσημη 
εισαγωγή τους στο Χρηματιστήριο, τόσο στην Ελλάδα όσο και σε 
άλλο κράτος μέλος της ΕΟΚ. 

2. Εάν το κράτος μέλος στο οποίο έχει τη καταστατική του 
έδρα ο εκδότης που απευθύνει τη πρόσκληση προς το κοινό σύμ¬ 
φωνα με όσα αναφέρονται στη προηγούμενη παράγραφο δεν προ¬ 
βλέπει τον εκ των προτέρων έλεγχο του ενημερωτικού δελτίου 
καθώς και σε όλες τις άλλες περιπτώσεις. Ο εκδότης υποχρεούται 
και σε όλες τις άλλες περιπτώσεις, ο εκδότης υποχρεούται να επι- 
λέξει την αρμόδια για τον έλεγχο αρχή μεταξύ των αρχών των 
κρατών μελών της ΕΟΚ όπου γίνεται η πρόσκληση προς το κοινό 
και που προβλέπουν τον εκ των προτέρων έλεγχο του ενημερωτι¬ 
κού δελτίου. 

ΜΕΡΟΣ V 

Αμοιβαία αναγνώριση 

Άρθρο 19. 

(Άρθρο 21 Οδηγ. 89/398/ΕΟΚ) 

1. Αν για τις ίδιες κινητές αξίες απευθύνεται πρόσκληση προς 
το κοινό ταυτοχρόνως ή με χρονική διαφορά το πολύ τριών μη¬ 
νών τόσο στην Ελλάδα όσο και σε άλλο κράτος μέλος της ΕΟΚ, 
το ΔΣ του Χρηματιστηρίου Αξιών Αθηνών αναγνωρίζει το ενημε¬ 
ρωτικό δελτίο εφόσον αυτό έχει καταρτισθεί σύμφωνα με τις δια¬ 
τάξεις των άρθρων 7, 8 ή 12 της Οδηγίας 89/298/ΕΟΚ, έχει 


εγκριθεί από τις αρμόδιες αρχές του κράτους μέλους της κατα¬ 
στατικής έδρας του εκδότη κατά την έννοια του άρθρο 20 της 
Οδηγίας αυτής και έχει μεταφραστεί την ελληνική γλώσσα. Το 
ΔΣ του Χρηματιστηρίου Αξιών Αθηνών μπορεί να απαιτεί την 
προσθήκη στο δελτίο ειδικών στοιχείων, ιδίως όσον αφορά το φο¬ 
ρολογικό καθεστώς των εσόδων από αυτές τις αξίες και τους χρη¬ 
ματοπιστωτικούς οργανισμούς εξυπηρέτσης του εκδότη καθώς 
και τον τρόπο δημοσίευσης των ανακοινώσεων προς το επενδυ¬ 
τικό κοινό. 

2. Το ενημερωτικό δελτίο που έχει εγκριθεί από τις αρμόδιες 
αρχές άλλου κράτους μέλους κατά την έννοια του άρθρου 24α της 
Οδηγίας 80/390/ΕΟΚ αναγνωρίζεται από την Επιτροπή Κε¬ 
φαλαιαγοράς μετά από εισήγηση του ΔΣ του Χρηματιστηρίου 
Αξιών Αθηνών όταν απευθύνεται πρόσκληση προς το κοινό στην 
Ελλάδα, ακόμη κι αν έχει χορηγηθεί μερική απαλλαγή ή μερική 
παρέκκλιση εφόσον: 

α) το είδος της εν λόγω απαλλαγής ή παρέκκλισης αναγνωρί¬ 
ζεται από την Ελληνική νομοθεσία και 

β) οι περιστάσεις αυτές που δικαιολογούν την εν λόγω απαλ¬ 
λαγή ή παρέκκλιση συντρέχουν και στην ελληνική αγορά. 

Ακόμη και αν δεν πληρούνται οι προϋποθέσεις που προβλέπο- 
νται στις περιπτώσεις α) και β) το ΔΣ του χρηματιστηρίου Αξιών 
Αθηνών μπορεί να αναγνωρίζει το ενημερωτικό δελτίο που έχει 
εγκριθεί από τις αρμόδιες αρχές άλλου κράτους μέλους. 

3. Το πρόσωπο το οποίο πραγματοποιεί την πρόσκληση προς 
το κοινό κοινοποιεί το ενημερωτικό δελτίο που σκοπεύει να χρησι¬ 
μοποιήσει στην Ελλάδα στο ΔΣ του Χρηματιστηρίου Αξιών Αθη¬ 
νών. Το ενημερωτικό δελτίο αυτό πρέπει να είναι ίδιο με το ενημε¬ 
ρωτικό δελτίο που έχει εγκριθεί από τις αρμόδιες αρχές άλλου 
κράτους μέλους. 

4. Οι διατάξεις του παρόντος άρθρου δεν εφαρμόζονται στα 
ενημερωτικά δελτία που αφορούν κινητές αξίες εκδοτών οι οποίοι 
έχουν την καταστατική έδρα τους εκτός κράτους μέλους των Ευ¬ 
ρωπαϊκών Κοινοτήτων. 

ΜΕΡΟΣ VI 
Συνεργασία 
Άρθρο 20. 

(Άρθρο 22 Οδηγ. 89/298/ΕΟΚ) 

1. Το ΔΣ του Χρηματιστηρίου Αξιών Αθηνών και η Επιτροπή 
Κεφαλαιαγοράς συνεργάζονται, όταν είναι ανάγκη, για την εκτέ¬ 
λεση των καθηκόντων τους, στα πλαίσια του παρόντος Π.Δ/τος 
με τις αρμόδιες αρχές των άλλων κρατών μελών και ανταλλά- 
σουν κάθε χρήσιμη πληροφορία για το σκοπό αυτό. 

2. Όταν μία πρόσκληση προς το κοινό αφορά κινητές αξίες οι 
οποίες προέρχονται από αύξηση μετοχικού κεφαλαίου ή μέσω 
των οποίων επέρχεται αύξηση του μετοχικού κεφαλαίου αμέσως 
ή μεταγενεστέρως και γίνεται σε ένα ή περισσότερα κράτη μέλη 
εκτός από εκείνο στο οποίο βρίσκεται η καταστατική έδρα του εκ¬ 
δότη των αρχικών μετοχών οι οποίες είναι εισηγμένες στο χρη¬ 
ματιστήριο του τελευταίου αυτού κράτους μέλους, το ΔΣ του 
Χρηματιστηρίου Αξιών Αθηνών και η Επιτροπή Κεφαλαιαγοράς 
αποφασίζουν μόνο αφού συμβουλευθούν τις αρμόδιες αρχές του 
κράτους μέλους της καταστατικής έδρας του εκδότη. 

Άρθρο 21. 

(Άρθρο 23 Οδηγ. 89/298/ΕΟΚ) 

1. Όλα τα πρόσωπα που ασκούν ή έχουν ασκήσει δραστηριό¬ 
τητα στο Χρηματιστήριο Αξιών Αθηνών και στην Επιτροπή Κε¬ 
φαλαιαγοράς είναι υποχρεωμένα στη τήρηση του επαγγελματι¬ 
κού απορρήτου. Τούτο συνεπάγεται ότι οι εμπιστευτικές πληρο- 

φορίες οι οποίες περιέρχονται οε γνώση τους εκ τους επαγγέλμα¬ 
τος τους μόνο δυνάμει νομοθετικών διατάξεων μπορεί να ανακοι¬ 
νωθούν σε κάποιο πρόσωπο ή αρχή ανεξαρτήτως περί ποιου προ¬ 
σώπου ή ποιας αρχής πρόκεται. 

2. Η παράγραφος 1 δεν εμποδίζει πάντως τις αρμόδιες αρχές 
των κρατών μελών να ανακοινώνουν, τις πληροφορίες που προ- 
βλέπονται από το παρόν Π.Δ/γμα. Οι πληροφορίες που ανταλ¬ 
λάσσονται με τον τρόπο αυτό, εμπίπτουν στο επαγγελματικό 
απόρρητο, το οποίο υποχρεούνται να τηρούν τα πρόσωπα που 
ασκούν ή έχουν ασκήσει δραστηριότητα στις αρχές που δέχονται 
τις πληροφορίες αυτές. 

3. Με την επιφύλαξη των περιπτώσεων που διέπονται από τις 
ποινικές διατάξεις το ΔΣ του Χρηματιστηρίου Αξιών Αθηνών και 
η Επιτροπή Κεφαλαιαγοράς που δέχονται τις πληροφορίες κατ’ 
εφαρμογή του άρθρου 19 του παρόντος, μπορούν να τις χρησιμο¬ 
ποιήσουν αποκλειστικά για την άσκηση των καθηκόντων τους 
καθώς και στα πλαίσια διοικητικών προσφυγών ή δικαστικών 
διαδικασιών που σχετίζονται με την άσκηση των καθηκόντων αυ¬ 
τών. 

Άρθρο 22. 

Η ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Οικονομίας ανατίθεται η δημοσίευση 
και εκτέλεση του παρόντος διατάγματος. 

Αθήνα, 14 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΕΥΘΥΜΙΟΣ ΧΡΙΣΤΟΥΔΟΥΛΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 53 (4) 

Για τις πράξεις προσώπων που είναι κάτοχοι εμπιστευτικών πλη¬ 
ροφοριών σε συμμόρφωση προς την οδηγία 89/592/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 περί «εφαρ¬ 
μογής του κοινοτικού δικαίου» (Α/34) όπως αντικαταστάθηκε 
από το άρθρο 6 παρ. 4 του Ν. 1440/1984 «περί συμμετοχής της 
Ελλάδος στο κεφάλαιο, στα αποθεματικά και στις προβλέψεις της. 
Ευρωπαϊκής Κοινότητος Άνθρακος και Χάλυβος και του Οργα¬ 
νισμού Εφοδιασμού ΕΤΡΑΤΟΜ» (Α/70) και τροποποιήθηκε από 
το άρθρο 7 του Ν. 1775/1988 «Εταιρίες παροχής επιχειρηματι¬ 
κού κεφαλαίου και άλλες διατάξεις» (Α/101). 

2. Τις διατάξεις του άρθρου 3 παρ. 2 του Ν. 1338/1983 
(Α/34) όπως αντικαταστάθηκε από το άρθρο 65 του Ν. 1892/ 
1990 «για τον εκσυγχρονισμό και την ανάπτυξη και άλλες διατά¬ 
ξεις» (Α/101). 

3. Τις διατάξεις του άρθρου 1 παρ. 1 του Ν. 1806/1988 (Α/ 
207). 

4. Την υπ’ αριθ. 535/1991 γνωμοδότηση του Συμβουλίου 
της Επιρατείας μετά από πρόταση του Υπουργού Εθνικής Οικο¬ 
νομίας, αποφασίζουμε: 

Άρθρο 1. 

Το παρόν Προεδρικό Διάταγμα έχει ως σκοπό την προσαρ¬ 
μογή της νομοθεσίας για τα Χρηματιστήρια Αξιών προς τις δια¬ 
τάξεις της υπ’ αριθ. 89/592/ΕΟΚ Οδηγίας του Συμβουλίου της 
13.11.1989 (Ε.Ε.ί. 334/30, 18.11.1989)» για τον συντονι¬ 


σμό των ρυθμίσεων όσον αφορά τις πράξεις προσώπων τα οποία 
είναι κάτοχοι εμπιστευτικών πληροφοριών». 

Άρθρο 2. 

Κατά την έννοια του παρόντος νοούνται ως: 

- Εμπιστευτικές πληροφορίες: οι πληροφορίες οι οποίες δεν 
έχουν γίνει γνωστές στο κοινό, έχουν χαρακτήρα συγκεκριμένο 
και αφορούν ένα ή περισσότερους εκδότες κινητών αξιών ή μία ή 
περισσότερες κινητές αξίες και οι οποίες αν γίνονταν γνωστές στο 
κοινό θα μπορούσαν να επηρεάσουν αισθητά την τιμή αυτής ή αυ¬ 
τών των κινητών αξιών. 

- Κινητές αξίες: 

α) οι μετοχές, οι ομολογίες και οι αξίες που εξομοιώνονται με 
μετοχές και ομολογίες, 

β) οι συμβάσεις ή τα δικαιώματα προεγγραφής, απόκτησης ή 
εκχώρησης των αξιών που αναφέρονται στο στοιχείο α), 

γ) οι συμβάσεις υπό προθεσμία, τα δικαιώματα προτιμήσεως 
και τα χρεώγραφα υπό προθεσμία με αντικείμενο τις αξίες που 
αναφέρονται στο στοιχεία α), 

δ) οι συμβάσεις με ρήτρα για αξίες που προβλέπονται στο στοι¬ 
χείο α) εφόσον γίνονται δεκτές προς διαπραγμάτευση σε αγορά η 
οποία διέπεται από ορισμένους κανόνες, λειτουργεί σε κράτος μέ¬ 
λος των Ευρωπαϊκών Κοινοτήτων, εποπτεύεται από δημοσίως 
αναγνωρισμένη αρχή, και είναι άμεσα ή έμμεσα ανοιχτή στο 
κοινό. 

Άρθρο 3. 

1. Απαγορεύεται στα πρόσωπα τα οποία: 

- λόγω της ιδιότητάς τους ως μελών των διοικητικών, διευ¬ 
θυντικών, ελεγκτικών και εποπτικών οργάνων του εκδότη, 

- λόγω της συμμετοχής τους στο κεφάλαιο του εκδότη ή, 

- λόγω της πρόσβασης που έχουν στις πληροφορίες αυτές εξ’ 
αιτίας της εργασίας, του επαγγέλματος, ή των καθηκόντων τους, 
είναι κάτοχοι εμπιστευτικών πληροφοριών, να αποκτούν ή να εκ¬ 
χωρούν, για δικό τους λογαριασμό ή για λογαριασμό τρίτων, είτε 
άμεσα είτε έμμεσα, κινητές αξίες του ή των εκδοτών τους οποίους 
αφορούν οι πληροφορίες αυτές, εκμεταλλευόμενα εν γνώσει τους 
αυτές τις εμπιστευτικές πληροφορίες. 

2. Όταν τα πρόσωπα που αναφέρονται στην προηγουμένη πα- 
ράγραφφο 1 είναι εταιρίες ή άλλα νομικά πρόσωπα, η απαγό¬ 
ρευση που προβλέπεται σ’ αυτή ισχύει για τα φυσικά πρόσωπα 
που συμμετέχουν στην σχετική με τη συναλλαγή απόφαση για λο¬ 
γαριασμό του εν λόγω νομικού προσώπου. 

3. Η απαγόρευση της παραγράφου 1 εφαρμόζεται σε κάθε πε¬ 
ρίπτωση απόκτησης ή εκχώρησης κινητών αξιών που γίνεται με 
την παρέμβαση προσώπου που ενεργεί κατ’ επάγγελμα ως ενδιά¬ 
μεσος. 

4. Το παρόν άρθρο δε^ εφαρμόζεται στις πράξεις που διενερ- 
γούνται αποκλειστικά προς το σκοπό άσκησης νομισματικής ή 
συναλλαγματικής πολιτικής ή προς το σκοπό διαχείρισης του δη¬ 
μόσιου χρέους, από εξουσιοδοτημένο από το Δημόσιο οργανισμό 
ή από οποιοδήποτε πρόσωπο που ενεργεί για λογαριασμό τους 
στα παραηάνω πλαίσια. 

Άρθρο 4. 

Απαγορεύεται στα πρόσωπα που υπόκεινται στην προβλεπο- 
μενη στο άρθρο 3 απαγόρευση και είναι κάτοχοι εμπιστευτικήζ 
πληροφορίας: 

α) να ανακοινώνουν την εμπιστευτική αυτή πληροφορία σε 
τρίτο, εκτός αν ενεργούν στα συνήθη πλαίσια άσκησης της εργα¬ 
σίας. του επαγγέλματος ή των καθηκόντων τους, ή 

β) να συνιστούν σε τρίτο, βάσει της εμπιστευτικής αυτής πλη¬ 
ροφορίας, να αποκτήσει ή να εκχωρήσει ο ίδιος ή μεσω άλλου, κι- 

νηχές αξίες που αποτελούν αντικείμενο διαπραγμάτευσης στο 
Χρηματιστήριο Αξιών Αθηνών. 

Άρθρο 5, 

Οι προβλεπόμενες από τα άρθρα 3 και 4 απαγορεύσεις επε- 
χτείνονται, πέραν των προσώπων που αναφέρονται στα άρθρα 
αυτά, και σε κάθε πρόσωπο το οποίο ευ γνώσει του κατέχει μία 
εμπιστευτική πληροφορία η οποία δεν μπορεί να προέρχεται 
άμεσα ή έμμεσα παρά μόνο από πρόσωπο που αναφέρεται στο άρ¬ 
θρο 3. 

Άρθρο 6. 

Οι προβλεπόμενες στα άρθρα 3, 4 και 5 του παρόντος απαγο¬ 
ρεύσεις εφαρμόζονται για τις πράξεις που διευεργούυται στην Ελ¬ 
λάδα, εφόσον οι συγκεκριμένες κινητές αξίες είναι δεκτές προς 
διαπραγμάτευση στην αγορά του άρθρου 2 σημ. 2 του παρόντος. 
Οι πράξεις αυτές τεκμαίρεται ότι διενεργούνται στην Ελλάδα όταν 
πραγματοποιούνται στο Χρηματιστήριο Αξιών Αθηνών. 

Άρθρο 7. 

Οι διατάξεις των άρθρων 5 παρ. 5 και 6 παρ. 4 του Προεδρι¬ 
κού Διατάγματος 350/1985 (ΦΕΚ Α' 126/4.7.1985) εφαρμό¬ 
ζονται και για τις εταιρίες των οποίων οι κινητές αξίες, ανεξαρτή¬ 
τως της φύσεώς τους, είναι δεκτές προς διαπραγμάτευση σε μία 
αγορά, κατά την έννοια του άρθρου 2 σημείο 2 στο τέλος, του πα¬ 
ρόντος. 

Άρθρο 8. 

1. Αρμόδια αρχή για την εφαρμογή των διατάξεων του παρό¬ 
ντος είναι η Επιτροπή Κεφαλαιαγοράς, η οποία υποβοηθείται στο 
έργο της από τη Διεύθυνση Εποπτείας Χρηματιστηρίων του 
Υπουργείου Εθνικής Οικονομίας και το Διοικητικό Συμβούλιο 
του Χρηματιστηρίου Αξιών Αθηνών. 

2. Η Επιτροπή Κεφαλαιαγοράς έχει όλες τις αρμοδιότητες και 
τις εξουσίες ελέγχου και έρευνας που είναι απαραίτητες για την 
εκπλήρωση της αποστολής της, μπορεί δε να ενεργεί αυτεπαγ- 
γέλτως όταν λάβει γνώσει γεγονότων που συνδέονται με την 
εκμετάλλευση εμπιστευτικών πληροφοριών. 

Άρθρο 9. 

Τα πρόσωπα που απασχολούνται ή είχαν απασχοληθεί στις 
«Ρχές που αναφέρονται στο άρθρο 8 οφείλουν να τηρούν το επαγ¬ 
γελματικό απόρρητο. 

Οι πληροφορίες που καλύπτονται από το επαγγελματικό απόρ¬ 
ρητο δεν επιτρέπεται να κοινολογηθούν σε οποιοδήποτε πρόσωπο 
ή δημόσια αρχή, παρά μόνο βάσει νομοθετικών διατάξεων. 

Άρθρο 10. 

1. Η Επιτροπή Κεφαλαιοαγοράς, ασκώντας τις εξουσίες που 
π ροβλέπονται στο άρθρο 8 παρ. 2, συνεργάζεται με τις άλλες αρ¬ 
μόδιες αρχές των κρατών μελών των Ευρωπαϊκών Κοινοτήτων, 
ε< ροσον τούτο απαιτείται για την εκπλήρωση της αποστολής τους. 
Για τον σκοπό αυτό, με την επιφύλαξη των διατάξεων του άρθρου 
9 - Τ Ι Επιτροπή Κεφαλαιαγοράς ανταλλάσσει με τις αρχές αυτές 
όλες τις απαιτούμενες πληροφορίες, συμπεριλαμβανομένων και 
τω ν πληροφοριών που αφορούν περιπτώσεις όπου το δίκαιο του 
κ ρατους μέλους της αιτούσας δημόσιας αρχής είναι αυστηρότερο 
τ0ϋ ελληνικού δικαίου και προβλέπει την απαγόρευση ενεργειών 
α ^ναφών μεν προς το άρθρο 6 του παρόντος, αλλά μη απαγορευό¬ 
μενων κατά το ελληνικό δίκαιο. 

Οι πληροφορίες που αναταλλάασονται κατ’ αυτόν τον τρόπο 
Καλύπτονται από το επαγγελματικό απόρρητο με το οποίο δε¬ 
σμεύονται τα πρόσωπα που απασχολούνται ή είχαν απασχοληθεί 
απο την αρχή που λαμβάνει τις πληροφορίες αυτές. 


2. Η Επιτροπή Κεφαλαιαγοράς μπορεί να αρνηθεί να απαντή¬ 
σει σε αίτηση πληροφόρησης: 

α) όταν η ανακοίνωση πληροφοριών ενδέχεται να προσβάλει 
την κυριαρχία, την ασφάλεια ή τη δημόσια τάξη του ελληνικού 
κράτους, 

β) όταν έχει ήδη κινηθεί δικαστική διαδικασία ενώπιον των αρ¬ 
μόδιων ελληνικών αρχών κατά των ιδίων προσώπων για τα ίδια 
πραγματικά περιστατικά ή όταν τα πρόσωπα αυτά έχουν ήδη κρι- 
θεί τελεσιδίκους για τα ίδια πραγματικά περιστατικά από τα ελλη¬ 
νικά δικαστήρια. 

3. Με την επιφύλαξη της τήρησης των υποχρεώσεων της σε 
σχέση με δικαστικές διαδικασίες, η Επιτροπή Κεφαλαιαγοράς, 
όταν λαμβάνει πληροφορίες βάσει της παραγράφου 1 του άρθρου 
αυτού, τις χρησιμοποιεί αποκλειστικά για την άσκηση των αρμο¬ 
διοτήτων της, κατά την έννοια του άρθρου 8 παρ. 1, καθώς και 
για την εκπλήρωση των καθηκόντων της στα πλαίσια διοικητι¬ 
κών ή δικαστικών-διαδικασιών που έχουν ως ειδικό αντικείμενο 
τη συγκεκριμένη άσκηση καθηκόντων. 

Η Επιτροπή Κεφαλαιαγοράς, εφόσον συμφωνήσει προς τούτο 
η αρμόδια αρχή άλλου κράτους μέλους που ανακοίνωσε τη σχε¬ 
τική πληροφορία, μπορεί να την χρησιμοποιήσει και για άλλους 
σκοπούς ή να την διαβιβάσει προς τις αρμόδιες αρχές άλλων κρα¬ 
τών. , 

Άρθρο 11. 

1. Σε περίπτωση παράβασης των διατάξεων των άρθρων 3 
παρ. 1 και 2, 4 και 5 του παρόντος, εκτός των κυρώσεων που 
προβλέπονται στο άρθρο 30 παρ. 1 και 3 του Ν. 1806/1988, 
επιβάλλεται από την Επιτροπή Κεφαλαιαγοράς πρόστιμο ύψους 
τουλάχιστον δέκα εκατομμυρίων (10.000.000) δρχ. και μέχρι 
ενός δισεκατομμυρίου (1.000.000.000) δρχ. ή ύψους ίσου προς 
το πενταπλάσιο του οφέλους που απεκόμισε ο εκμεταλλευόμενος 
τις εμπιστευτικές πληροφορίες. 

Άρθρο 12. 

Η παρ. 4 του άρθρου 30 του Ν. 1806/1983 καταργείται και 
αντικαθίσταται από την περίπτωση 1 του άρθρου 2 του παρόντος. 

Άρθρο .13. 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Οικονομίας ανατίθεται η δημοσίευση 
και εκτέλεση του παρόντος. 

Αθήνα, 14 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 54 (5) 

«Τροποποίηση διάταξης του Νόμου 1733/1987 (ΦΕΚ 171 Α’) 

«Μεταφορά τεχνολογίας, εφευρέσεις, τεχνολογική καινοτομία 

και σύσταση Επιτροπής Ατομικής Ενέργειας» σε συμμόρφωση 

προς την Συνθήκη ΕΟΚ» 

Ο ΠΡΟΕΔΡΟΣ. 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 3, του Ν. 1338/1983 «Εφαρμογή του κοινοτι¬ 
κού δικαίου» (Α/34) όπως αυτός τροποποιήθηκε με το άρθρο 6 
του Ν. 1440/1984 «Συμμετοχή της Ελλάδος σε κεφάλαιο, στα 

αποθεματιχά και στις προβλέψεις της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού ΕΥΡΑ- 
ΤΟΜ» (Α/70), το άρθρο 7 του Ν. 1775/88 (ΦΕΚ 101 Α') και 
από το άρθρο 65 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (Α/101). 

2. Τον Ν. 945/1979 «Περί Κυρώσεως της Συνθήκης Προ- 
σχωρήσεως της Ελλάδος στην Ευρωπαϊκή Οικονομική Κοινό¬ 
τητα» (ΦΕΚ 170, Α', 27.7.1979). 

3. Την με αριθμό 454/91 γνωμοδότηση του Συμβουλίου της 
Επικράτειας, ύστερα από πρόταση των Υπουργών Εθνικής Οικο¬ 
νομίας και Βιομηχανίας, Ενέργειας και Τεχνολογίας, αποφασί¬ 
ζουμε: 

Άρθρο 1 

Σκοπός του παρόντος προεδρικού διατάγματος είναι ή: συμ¬ 
μόρφωση της ελληνικής νομοθεσίας προς τις διατάξεις των άρ¬ 
θρων 30 επ. της Συνθήκης ΕΟΚ. 

Άρθρο 2 

Η παράγραφος 2 του άρθρου 13 του Ν. 1733/1987, αντικα¬ 
θίσταται ως ακολούθως: 


«2. Η μη συμβατική άδεια εκμετάλλευσης δεν παρέχεται στην 
περίπτωση που ο δικαιούχος του διπλώματος ευρεσιτεχνίας δι¬ 
καιολογήσει τη μη εκμετάλλευση ή τη μη επαρκή εκμετάλλευση 
στη χώρα. Η εισαγωγή του προϊόντος δεν αποτελεί δικαιολογία 
επίκλησης και εφαρμογής της παρούσας διάταξης. Η διάταξη του 
προηγούμενου εδαφίου δεν εφαρμόζεται για τις εισαγωγές προϊό¬ 
ντων από τα Κράτη μέλη των Ευρωπαϊκών Κοινοτήτων». 

Άρθρο 3 

Το παρόν προεδρικό διάταγμα ισχύει από τη δημοσίευσή του 
στην Εφημερίδα της Κυβερνήσεως. 

Στον Υπουργό Βιομηχανίας, Ενέργειας και Τεχνολογίας ανα¬ 
θέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 14 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

